CELEX: 52012PC0776
Language: fi
Date: 2012-12-18
Title: Ehdotus EUROOPAN PARLAMENTIN JA NEUVOSTON ASETUS poikkeamien ilmoittamisesta siviili-ilmailun alalla, asetuksen (EU) N:o 996/2010 muuttamisesta sekä direktiivin 2003/42/EY, komission asetuksen (EY) N:o 1321/2007 ja komission asetuksen (EY) N:o 1330/2007 kumoamisesta

|
			
		
		
		52012PC0776
		
			Ehdotus EUROOPAN PARLAMENTIN JA NEUVOSTON ASETUS poikkeamien ilmoittamisesta siviili-ilmailun alalla, asetuksen (EU) N:o 996/2010 muuttamisesta sekä direktiivin 2003/42/EY, komission asetuksen (EY) N:o 1321/2007 ja komission asetuksen (EY) N:o 1330/2007 kumoamisesta /* COM/2012/0776 final - 2012/0361 (COD) */
			
				
		
		
			
			   	PERUSTELUT
1.           EHDOTUKSEN TAUSTA
1.1.        Ehdotuksen yleinen tausta
Euroopan unionin matkustajareittiliikenteessä
tapahtuneiden kuolemaan johtaneiden onnettomuuksien vuotuinen keskimäärä on
pysynyt viime vuosien ajan suhteellisen tasaisena. Tulevia vuosikymmeniä
koskevan lentoliikenteen kasvuennusteen mukaan yleisilmailun määrän odotetaan
lähes kaksinkertaistuvan vuoteen 2030 mennessä. Jos kuolemaan johtavien
onnettomuuksien määrä pysyy vakaana, tämä tarkoittaa, että tasaisesti kasvavien
liikennemäärien sivutuotteena myös onnettomuuksien määrä kasvaa.
Nykyinen ilmailun turvallisuusjärjestelmä on
ensisijaisesti reaktiivinen järjestelmä, joka pohjautuu tekniseen kehitykseen,
järkevään lainsäädäntöön, jota tuetaan tehokkaalla sääntelyn valvonnalla, ja
yksityiskohtaiseen onnettomuustutkintaan, joka johtaa turvallisuutta
parantaviin suosituksiin. Vaikka onnettomuuksista on ehdottoman tärkeää pystyä
oppimaan, puhtaasti reaktiiviset järjestelmät ovat nyt kuitenkin osoittautuneet
rajallisiksi yhä uusien parannusten saavuttamisessa. Tämän vuoksi
Kansainvälinen siviili-ilmailujärjestö (ICAO) on kannustanut siirtymistä kohti
proaktiivisempaa ja näyttöön perustuvaa turvallisuusajattelua. Tällaisen
proaktiivisen järjestelmän tehokkuus riippuu suuresti valmiuksista analysoida
järjestelmällisesti kaikkea käytettävissä olevaa turvallisuustietoa, myös
siviili-ilmailun poikkeamia koskevia tietoja. Tiedot ovatkin ehdottoman tarpeen
turvallisuusriskien määrittelemiseksi, sillä ilman luotettavia tietoja riskien
määrittely olisi pelkkää arvailua.
Euroopan unionin tasolla on jo alettu siirtyä
kohti proaktiivisempaa ja näyttöön perustuvaa ilmailun
turvallisuusjohtamisjärjestelmää antamalla direktiivi 2003/42/EY[1], jossa kaikkia jäsenvaltioita
vaaditaan perustamaan pakollinen poikkeamailmoitusjärjestelmä. Tämän
lainsäädännön mukaisesti jäsenvaltioiden on kerättävä, tallennettava,
suojattava ja levitettävä keskenään tietoa eräistä siviili-ilmailun
vaaratilanteista, ja ilmailun ammattilaisten edellytetään ilmoittavan
poikkeamista päivittäisessä toiminnassaan. Tätä lainsäädäntöä täydennettiin
vuonna 2007 kahdella täytäntöönpanoasetuksella[2].
Niistä ensimmäisessä perustettiin eurooppalainen keskusrekisteri (ECR), johon
kootaan kaikki jäsenvaltioiden keräämät siviili-ilmailun poikkeamat. Toisessa täytäntöönpanoasetuksessa
vahvistetaan ECR:n sisältämien tietojen levittämistä koskevat säännöt.
Keskusrekisteriin on tähän mennessä tallennettu noin 600 000 poikkeamaa,
ja tämä luku kasvaa päivittäin. 
1.2.        Ehdotuksen syyt
Direktiivillä 2003/42/EY on luotu perusta
proaktiiviselle ja näyttöön perustuvalle Euroopan unionin ilmailun
turvallisuusjohtamisjärjestelmälle määräämällä poikkeamien ilmoittamisesta.
Euroopan unioni ja sen jäsenvaltiot eivät kuitenkaan pysty nykyisin riittävällä
tavalla hyödyntämään kokemuksiin perustuvaa palautetta onnettomuuksien
välttämiseksi, eikä voimassa oleva lainsäädäntö riitä estämään sitä, että
onnettomuuksien ja niihin liittyvien kuolonuhrien lukumäärä lisääntyy odotetun
liikenteen kasvun seurauksena. 
Tätä tilannetta voidaan selittää erinäisillä
nykyiseen eurooppalaiseen lainsäädäntöön liittyvillä syillä.
Ensinnäkin vaikuttaa siltä, että vaikka tietojen
saaminen on ehdottoman tarpeen turvallisuusriskien määrittelemiseksi, kaikkia
turvallisuuteen liittyviä poikkeamia ei tiedosteta riittävästi. Tämä tilanne
johtuu osittain siitä, että ilmoitettavien poikkeamien alalla on eroja
jäsenvaltioiden kesken. Se johtuu myös siitä, että yksityishenkilöt eivät
uskalla ilmoittaa poikkeamista ("oikeudenmukaiseen toimintaympäristöön"
liittyvä kysymys). Kattavaan raportointiin liittyvä tavoite edellyttääkin, että
yksityishenkilöillä on täysi luottamus järjestelmään, koska heitä pyydetään
ilmoittamaan nimenomaan virheistä, joita he ovat saattaneet tehdä tai joihin he
ovat saattaneet osallistua. Yksityishenkilöt eivät ole kuitenkaan eri
jäsenvaltioissa tasaveroisesti suojattuja, ja he pelkäävät saavansa
esimiehiltään rangaistuksen tai joutuvansa syytteeseen. Lisäksi se seikka,
ettei EU:ssa vaadita luomaan vapaaehtoista ilmoitusjärjestelmää pakollisten
järjestelmien täydentämiseksi, sekä poikkeamien ilmoittamista koskevien
velvollisuuksien ja tiedonkulun epäselvyys vaikuttavat poikkeamien
riittämättömään keruuseen.
Poikkeamia koskevien tietojen tallentamista ei ole
myöskään yhdenmukaistettu, ja se on jäsentelemätöntä, mikä johtaa
heikkolaatuisiin ja epätäydellisiin tietoihin. Tämä tilanne vaikuttaa tietojen
yhdenmukaisuuteen ja hyödyllisyyteen ja rajoittaa niiden käyttöä
turvallisuustarkoituksiin. 
Tämän lisäksi on olemassa oikeudellisia ja
organisatorisia esteitä, jotka haittaavat eurooppalaisen keskusrekisterin
tietojen asianmukaista saatavuutta. EU:n lainsäädännössä velvoitetaan tekemään
eräät tiedot tunnistamattomiksi. Vaikka tällaisten säännösten tarkoituksena on
suojata arkaluontoisia tietoja, niistä seuraa käytännössä, että viranomaiset
eivät saa tietoonsa tärkeitä turvallisuuteen liittyviä seikkoja, kuten
poikkeaman varsinaista kuvausta.
Nykyinen lainsäädäntö ei myöskään sisällä
säännöksiä siitä, miten jäsenvaltioiden olisi kerättyjä tietoja käytettävä.
Direktiivin antamisesta lähtien periaatteista, jotka koskevat
poikkeamailmoitusjärjestelmien kautta saatujen tietojen analysointia ja
seurantaa, on sovittu kansainvälisellä tasolla mutta niitä ei ole vielä
saatettu osaksi EU:n lainsäädäntöä. Tämä on johtanut varsin monenlaisiin ja
toisistaan poikkeaviin lähestymistapoihin eri jäsenvaltioissa. 
1.3.        Ehdotuksen tavoitteet
Aloitteen tärkein tavoite on vähentää ilma-alusten
onnettomuuksien ja niihin liittyvien kuolonuhrien lukumäärää parantamalla nykyisiä
järjestelmiä sekä kansallisella että Euroopan tasolla hyödyntäen
siviili-ilmailualan poikkeamia turvallisuuspuutteiden korjaamiseksi ja estää
niiden toistuminen.
Erityistavoitteiksi on asetettu seuraavat:
(1)                   
Varmistaa, että kaikki poikkeamat, jotka vaarantavat
tai vaarantaisivat ilmailun turvallisuuden, tulevat kerätyiksi ja tarjoavat
täydellisen ja selkeän kuvan turvallisuusriskeistä Euroopan unionissa ja sen
jäsenvaltioissa;
(2)                   
Varmistaa, että ilmoitetuista poikkeamista
annettavat ja kansallisiin tietokantoihin ja eurooppalaiseen keskusrekisteriin
tallennettavat tiedot ovat täydellisiä ja korkealaatuisia;
(3)                   
Varmistaa, että kaikki eurooppalaiseen
keskusrekisteriin tallennetut turvallisuustiedot ovat riittävässä määrin
asiaankuuluvien viranomaisten saatavilla ja että niitä käytetään yksinomaan
turvallisuuden parantamiseksi;
(4)                   
Varmistaa, että ilmoitettuja poikkeamia
analysoidaan tehokkaasti, että turvallisuusriskejä määritellään ja niihin
puututaan tarvittaessa ja että toteutettujen toimien turvallisuustehokkuutta seurataan.
1.4.        Voimassa olevat aiemmat
säännökset
Ehdotus koskee poikkeamien ilmoittamista
siviili-ilmailun alalla käsittelevää asetusta. Uudella asetuksella on määrä
korvata ja kumota voimassa oleva direktiivi 2003/42/EY, sen
täytäntöönpanosäännöt, komission asetus (EY) N:o 1321/2007 ja komission asetus
(EY) N:o 1330/2007 sekä muuttaa asetusta (EU) N:o 996/2010[3]. Missään muissa säännöksissä ei
käsitellä suoraan yleisten puitteiden luomista poikkeamien ilmoittamiselle
Euroopan unionissa.
1.5.        Yhdenmukaisuus Euroopan
unionin politiikan alojen ja tavoitteiden kanssa
Tämä aloite on yksi yhtenäisen Euroopan
liikennealueen edellyttämistä toimista, joita kuvaillaan komission vuonna 2011
antamassa valkoisessa kirjassa "Yhtenäistä Euroopan liikennealuetta
koskeva etenemissuunnitelma – Kohti kilpailukykyistä ja resurssitehokasta
liikennejärjestelmää"[4].
Se on nostettu esille myös komission tiedonannossa "Ilmailun
turvallisuusjohtamisjärjestelmä Euroopalle"[5]. 
2.           KUULEMISTEN JA VAIKUTUSTENARVIOINNIN
TULOKSET
2.1.        Intressitahojen kuuleminen ja
asiantuntijatiedon käyttö
Valmisteluvaiheessa toteutettiin laajamittaisia
kuulemisia komission konsultointiprosessiin sovellettavista yleisistä
periaatteista ja vähimmäisvaatimuksista. 
Komissio kuuli kaikkia 27 jäsenvaltiota 7. huhtikuuta
2011 lähetetyn kyselylomakkeen avulla. Komissio sai vastaukset kaikilta
jäsenvaltioilta yhtä lukuun ottamatta. Komissio teki myös joitakin
tarkastuskäyntejä jäsenvaltioihin.
Komissio kuuli asiaan liittyviä sidosryhmiä ja
suurta yleisöä julkisessa kuulemisessa, joka järjestettiin 24. kesäkuuta
2011–15. syyskuuta 2011 "Sinun äänesi Euroopassa" ‑verkkosivuilla.
Vastauksia saatiin yhteensä 61[6].

Komission päätöksen 98/500/EY[7] mukaisesti siviili-ilmailun
työmarkkinaosapuolten vuoropuhelua edistävää komiteaa kehotettiin vahvistamaan
tarvittaessa kantansa tähän tarkistukseen. Tämän lisäksi pyydettiin asetuksen
(EU) N:o 996/2010 7 artiklan 3 kohdan mukaisesti myös Euroopan siviili-ilmailun
turvallisuustutkintaviranomaisten verkoston lausunto.
Kaikki asiaan liittyvät sidosryhmät ja
viranomaiset kutsuttiin komission 19. huhtikuuta 2012 järjestämään
työpajaan, jossa keskityttiin oikeudenmukaista toimintaympäristöä koskevaan
kysymykseen[8].

Komissio pyysi myös Euroopan tietosuojavaltuutetun
lausunnon. Lisäksi on laadittu tutkimus siviili-ilmailualan poikkeamien
yhteisestä riskiluokituksesta.
Komissio on käyttänyt kaikkia näitä kannanottoja
vaikutustenarvioinnin ja ehdotuksen laadintaan.
2.2.        Vaikutustenarviointi
Vaikutustenarvioinnissa esitetään yhteenveto
huomioon otetuista eri vaihtoehdoista. Direktiiviin 2003/42/EY muuttamista
varten tarkasteltiin kolmea toimenpidekokonaisuutta sen vaihtoehdon lisäksi,
ettei nykytilannetta muuteta mitenkään.
Toimenpidekokonaisuudella 1 nykyistä järjestelmää
pyritään parantamaan vahvistamalla peruselementit täydelliselle
poikkeamailmoitusjärjestelmälle ja lisäämällä sen osuutta ilmailun
turvallisuuden parantamisessa. Lainsäädäntöön tehdään vain välttämättömät
muutokset, ja suosituksia ja ohjeita annetaan aina kun mahdollista. Asiaan
liittyvät toimenpiteet ovat suunnitelluista toimenpiteistä vähiten
intensiiviset. 
Toimenpidekokonaisuus 2 koostuu
kunnianhimoisemmista toimenpiteistä, jotka edellyttävät poikkeamailmoituksia
koskevan EU:n lainsäädännön merkittävää tarkistamista. Sillä pyritään
parantamaan nykyistä järjestelmää asettamalla tarvittavat lainsäädännölliset
vaatimukset tehokkaan poikkeamailmoitusjärjestelmän varmistamiseksi kaikilla
tasoilla ja edistämään ilma-alusten onnettomuuksien vähentymistä luomalla
menettelyt kerättyjen tietojen analysoinnille, aiheellisten toimenpiteiden
toteuttamiselle ja järjestelmän tehokkuuden seuraamiselle turvallisuuden
paranemisen kannalta. 
Toimenpidekokonaisuudella 3 pyritään parantamaan
nykyistä järjestelmää siirtämällä jäsenvaltioiden poikkeamailmoituksia koskevaa
toimivaltaa EU:n tasolle ja vahvistamalla toimenpidekokonaisuuden 2 tavoin
vaatimuksia poikkeamien analysoimiseksi sekä toteuttamalla tarvittavia
turvallisuustoimia ja parannusten seurantaa. Tässä toimenpidekokonaisuudessa
vastuu poikkeamailmoitusjärjestelmien luomisesta ja hallinnoinnista siirretään
Euroopan lentoturvallisuusvirastolle (EASA).
Eri toimenpidekokonaisuuksia on arvioitu
tehokkuuden, toimivuuden ja johdonmukaisuuden kannalta. Arvion perusteella
suositellaan toimenpidekokonaisuutta 2, sillä siitä saatavat hyödyt olisivat
sen aiheuttamia kustannuksia huomattavasti suuremmat. Se on vaihtoehdoista
ainoa, joka on kaikilta osin vaikutustenarvioinnissa esitettyjen tavoitteiden
mukainen. Sen vuoksi kyseinen toimenpidekokonaisuus on tämän ehdotuksen
pohjana.
3.           EHDOTUKSEN OIKEUDELLINEN SISÄLTÖ
3.1.        Ehdotuksen lyhyt kuvaus
3.1.1.     Poikkeamien parempi keruu
Ehdotuksessa luodaan asianmukaiset edellytykset
sen varmistamiseksi, että kaikista poikkeamista, jotka vaarantavat tai vaarantaisivat
ilmailun turvallisuuden, ilmoitetaan. 
Ehdotuksessa säilytetään velvoite perustaa
pakolliset poikkeamailmoitusjärjestelmät ja luetellaan henkilöt, joiden
edellytetään tekevän ilmoitukset, sekä poikkeamat, jotka pakollisissa
ilmoitusjärjestelmissä on ilmoitettava. Pakollisen järjestelmän ohella
ehdotuksessa määrätään perustamaan vapaaehtoisia järjestelmiä, joiden
tavoitteena on kerätä poikkeamat, joita ei ole tullut ilmi pakollisissa
järjestelmissä.
Ehdotuksessa on myös säännöksiä, joilla
varmistetaan, että ilmailun ammattilaiset voivat ilmoittaa turvallisuuteen
liittyviä tietoja ilman, että heidän tarvitsee pelätä rangaistuksia, ellei
kyseessä ole törkeä huolimattomuus. 
3.1.2.     Tiedonkulun selkeyttäminen
Nykyisessä direktiivissä velvoitetaan yksityishenkilöitä
ilmoittamaan poikkeamista suoraan jäsenvaltioiden viranomaisille, vaikka
todellisuudessa jäsenvaltioiden viranomaiset saavat suurimman osan
poikkeamailmoituksista organisaatioilta, jotka ovat keränneet ne
yksityishenkilöiltä osana turvallisuudenhallintaprosessiaan. Ehdotuksessa
otetaan huomioon tämä kehitys ja esitetään vaatimuksia organisaatioille.
Organisaatiot ja jäsenvaltiot velvoitetaan perustamaan
poikkeamailmoitusjärjestelmät, jotka mahdollistavat turvallisuusriskien
määrittelyn. Organisaatioiden keräämät poikkeamat on toimitettava
jäsenvaltioiden toimivaltaisille viranomaisille tai tarvittaessa Euroopan
lentoturvallisuusvirastolle (EASA). Kaikki jäsenvaltioiden, organisaatioiden ja
EASA:n keräämät poikkeamat kootaan yhteen eurooppalaiseen keskusrekisteriin.
3.1.3.     Tietojen parempi laatu ja
kattavuus
Ehdotus sisältää säännöksiä, joiden tavoitteena on
parantaa poikkeamailmoitusten laatua ja kattavuutta, jolloin pystytään paremmin
määrittelemään keskeiset riskialat ja yksilöitävien toimien tarve.
Poikkeamailmoitusten on sisällettävä
vähimmäistiedot ja pakolliset tietokentät, joita ovat esimerkiksi poikkeaman
päivämäärä, poikkeaman luokka ja poikkeaman kuvaus. Ehdotus sisältää myös
velvoitteen luokitella poikkeamat riskin perusteella eurooppalaisen yhteisen
riskiluokitusjärjestelmän mukaisesti. Lisäksi olisi pantava täytäntöön tietojen
laadun tarkastusmenettelyjä erityisesti poikkeamailmoituksen ja ilmoittajalta
kerättyjen alkuperäisten tietojen välisen johdonmukaisuuden varmistamiseksi.
Tämän lisäksi komissio auttaa jäsenvaltioita täyttämään korkealaatuisempia ja
kattavampia tietoja koskevat vaatimukset tukemalla ohjeiden kehittämistä ja
työpajojen hyödyntämistä. Näin olisi pyrittävä varmistamaan, että tiedot
tallennetaan tietokantoihin johdonmukaisella ja yhtenäisellä tavalla. 
3.1.4.     Parempi tiedonvaihto
Ehdotuksessa käsitellään paremman tiedonvaihdon
tarvetta nykyisiä sääntöjä vahvistamalla. 
Tätä silmällä pitäen jäsenvaltioiden ja EASA:n
mahdollisuuksia päästä eurooppalaiseen keskusrekisteriin, joka sisältää kaikki
jäsenvaltioiden ja EASA:n keräämät poikkeamat, laajennetaan koskemaan kaikkia
kyseisen tietokannan sisältämiä tietoja. Näillä uusilla säännöksillä tarjotaan
jäsenvaltioille pääsy esimerkiksi sellaisia poikkeamia koskeviin turvallisuustietoihin,
jotka ilmenivät niiden ilmatilassa mutta jotka ovat toisen jäsenvaltion
viranomaisen ilmoittamia ja arvioimia.
Lisäksi jos viranomainen havaitsee
poikkeamailmoitusjärjestelmien kautta kerättyjä tietoja arvioidessaan
turvallisuuteen liittyviä seikkoja, joiden katsotaan kiinnostavan jotain toista
viranomaista, sen on toimitettava nämä tiedot eteenpäin mahdollisimman pian.
Tiedonvaihdon helpottamiseksi ehdotuksessa
edellytetään myös, että kaikkien poikkeamailmoitusten olisi oltava
yhteensopivia ECCAIRS-ohjelmiston (kaikkien jäsenvaltioiden ja eurooppalaisen
keskusrekisterin käytössä oleva ohjelmisto) ja ADREP-luokituksen kanssa (ICAO:n
luokitus, jota käytetään myös ECCAIRS-ohjelmistossa).
3.1.5.     Parempi suoja
turvallisuustietojen epäasianmukaista käyttöä vastaan
Eurooppalaisen keskusrekisterin sisältämien
turvallisuustietojen laajemman saatavuuden välttämättömänä edellytyksenä on
varmistaa, että niitä käytetään asianmukaisiin tarkoituksiin. 
Tämän vuoksi ehdotuksessa vahvistetaan sääntöjä,
joilla varmistetaan, että kerättyjen tietojen luottamuksellisuuden takaamista
koskevan velvoitteen ohella tiedot voidaan asettaa saataville ja käyttöön
ainoastaan ilmailun turvallisuuden ylläpitämiseksi tai parantamiseksi.
Ehdotuksella pyritään myös vähentämään niitä
kielteisiä vaikutuksia, joita ilmailun turvallisuuteen voi kohdistua siitä,
että oikeusviranomaiset käyttävät näitä tietoja, ottamalla käyttöön velvoite
antaa ennakkojärjestelyjä koskevia säännöksiä, joissa olisi löydettävä oikea
tasapaino näiden kahden yleisen edun välillä (oikeus ja ilmailun turvallisuus).
3.1.6.     Ilmoittajan parempi suojelu
tietojen jatkuvan saatavuuden varmistamiseksi
Ehdotuksessa vahvistetaan poikkeaman ilmoittajan
suojeluun liittyviä sääntöjä, jotta varmistetaan, että ihmiset luottavat
järjestelmään ja että asiaankuuluvista turvallisuustiedoista ilmoitetaan.
Tämän vuoksi ehdotuksessa vahvistetaan velvoite
esittää poikkeamailmoitukset yksilöimättömässä muodossa ja rajoitetaan kaikki
henkilötiedot sisältävien tietojen saatavuus vain tiettyihin henkilöihin.
Lisäksi jäsenvaltioita pyydetään pidättäytymään aloittamasta oikeusmenettelyjä,
ellei kyseessä ole törkeä huolimattomuus. 
Sääntöä, jonka mukaan työnantajat eivät voi
törkeän huolimattomuuden tapauksia lukuun ottamatta aiheuttaa haittaa
työntekijöilleen tämän asetuksen sääntöjen mukaisesti ilmoitettujen tietojen
perusteella, vahvistetaan. Lisäksi organisaatioita pyydetään laatimaan
asiakirja, jossa kuvaillaan, miten työntekijöiden suojelu taataan. 
Tämän lisäksi perustetaan kansallisia elimiä,
joille työntekijät voivat ilmoittaa työntekijöiden suojelun takaavien sääntöjen
rikkomisista, ja tarvittaessa olisi määrättävä seuraamuksia.
3.1.7.     Tietojen analysointia ja
jatkotoimien toteuttamista kansallisella tasolla koskevien vaatimusten käyttöönotto
Ehdotuksella edistetään siirtymistä kohti
proaktiivisempaa ja näyttöön perustuvaa eurooppalaista
turvallisuusjärjestelmää, sillä siinä määrätään uusista vaatimuksista, joilla
saatetaan kerättyjen poikkeamien analysointiin ja seurantaan liittyvät kansainvälisellä
tasolla sovitut säännöt osaksi EU:n lainsäädäntöä.
Organisaatioiden ja jäsenvaltioiden edellytetään
analysoivan poikkeamailmoitusjärjestelmien kautta kerättyjä tietoja, jotta
voitaisiin määritellä turvallisuusriskit ja toteuttaa toimia kaikkien
havaittujen turvallisuuspuutteiden korjaamiseksi. Näiden toimien tehokkuutta on
seurattava turvallisuuden paranemisen kannalta, ja tarvittaessa on toteutettava
lisätoimia.
3.1.8.     Vahvempi EU-tason analyysi
Asetuksen (EU) N:o 996/2010 19 artiklassa on jo
vahvistettu se periaate, että EASA ja jäsenvaltiot analysoivat eurooppalaisen
keskusrekisterin sisältämiä tietoja. Tätä periaatetta vahvistetaan ja jo
aloitettu yhteistyö virallistetaan ilmailualan turvallisuusanalyytikkojen
verkostossa, jonka puheenjohtajana toimii EASA. 
EU-tason analyysi täydentää kansallisen tason
toimintaa erityisesti mahdollisten Euroopan tason turvallisuusongelmien ja
keskeisten riskialojen määrittelyn myötä. Yhteinen EU:n
riskiluokitusjärjestelmä tukee tätä tehtävää luokittelemalla kaikki
jäsenvaltioiden keräämät poikkeamat yhdenmukaisella tavalla.
Ilmailualan turvallisuusanalyytikkojen verkoston
toteuttamasta analysoinnista ja toiminnasta on hyötyä sekä Euroopan
lentoturvallisuusohjelmalle että Euroopan lentoturvallisuussuunnitelmalle.
3.1.9.     Parempi avoimuus suhteessa
suureen yleisöön
Samalla kun ehdotuksessa kunnioitetaan tiettyjen
tietojen tarvittavaa luottamuksellisuutta, sillä lisätään ilmailun
turvallisuuteen liittyvää avoimuutta suuren yleisön kannalta edellyttämällä,
että vuosittain julkaistaan turvallisuuskatsauksia, joissa esitetään tämän
asetuksen mukaisesti toteutettuja toimia koskevia tietoja, suuntauksia sekä
yhdistettyjä tietoja.
3.2.        Oikeusperusta
Ehdotus perustuu SEUT-sopimuksen 100 artiklan
2 kohtaan.
3.3.        Toissijaisuusperiaate
Toissijaisuusperiaatetta sovelletaan, koska asia,
jota ehdotus koskee, ei kuulu Euroopan unionin yksinomaiseen toimivaltaan.
Ehdotuksen tavoitteita ei voida saavuttaa riittävällä tavalla yksittäisten
jäsenvaltioiden toimin. Euroopan unionin toimilla voidaankin paremmin saavuttaa
ehdotuksen tavoitteet. 
Ehdotuksen tavoitteet voidaan saavuttaa paremmin
unionin toimilla seuraavista syistä: ensinnäkin on tarpeen yhdenmukaistaa
poikkeamien ilmoittaminen ja säännöt, jotka koskevat tietojen käyttöä ja
suojaamista sekä ilmoittajan suojelua; ja toiseksi on turvallisuussyistä
tarpeen vahvistaa jäsenvaltioiden välistä tiedonvaihtojärjestelmää ja
varmistaa, että nämä tiedot analysoidaan ja että jatkotoimia toteutetaan
kaikissa jäsenvaltioissa. Lisäksi kysymyksiä, jotka koskevat eurooppalaisen
keskusrekisterin tietojen saatavuutta sekä menettelyjen ja välineiden luomista
kyseisten tietojen analysoimiseksi, ei voida ratkaista kansallisella tasolla,
sillä tämä edellyttää eurooppalaista tietokantaa, jota koskevat toimet olisi
toteutettava EU:n tasolla. Kansallisen tason toiminta on ehdottoman
tarpeellista, mutta se ei riitä varmistamaan, että järjestelmä toimii
kokonaisuudessaan moitteettomasti ja parantaa tällä tavoin osaltaan
lentoturvallisuutta. Jäsenvaltiot eivät voi riittävällä tavalla toteuttaa
lentoturvallisuuden parantamista koskevaa tavoitetta, sillä jäsenvaltioiden
erilliset ilmoitusjärjestelmät eivät ole yhtä tehokkaita kuin yhteensovitettu
verkko, jossa tapahtuvan tietojenvaihdon avulla mahdolliset Euroopan tason
turvallisuusongelmat ja keskeiset riskialat voidaan havaita.
Ehdotus on näin ollen toissijaisuusperiaatteen
mukainen.
3.4.        Suhteellisuusperiaate
Ehdotus on suhteellisuusperiaatteen mukainen.
Yrityksille ja kansallisille viranomaisille aiheutuvat lisätaakat rajoittuvat
niihin, jotka ovat välttämättömiä järjestelmän tehokkuuden ja kokonaislaadun
parantamiseksi. Vaikka ehdotuksesta aiheutuu kustannuksia, jotka liittyvät
poikkeamien analysointia ja seurantaa koskevien säännösten täytäntöönpanoon, niiden
vastapainoksi odotetaan taloudellisia etuja, joita saadaan onnettomuuksien ja
niihin liittyvien kuolonuhrien vähentymisestä.
3.5.        Oikeudellisen välineen
valinta
Oikeudellisen välineen olisi oltava yleisesti
sovellettava. Ehdotettu säädöstyyppi on asetus. 
Muut vaihtoehdot eivät soveltuisi erityisesti
seuraavista syistä:
·              
ehdotuksella luodaan oikeuksia ja velvollisuuksia
Euroopan lentoturvallisuusvirastolle, mikä estää direktiivin käytön;
·              
monet nykyisen lainsäädäntökehyksen yhteydessä
todetut puutteet ja ongelma-alueet liittyvät täytäntöönpanon eroihin
jäsenvaltioissa. Nykyisestä direktiivistä johtuva käytäntöjen vaihtelu osoittaa
selvästi, että direktiivi ei ole soveltuva väline lainsäädännön yksimielisen ja
yhdenmukaisen soveltamisen saavuttamiseksi alalla, jolla se on
turvallisuussyistä tarpeen.
Tästä syystä asianmukaisin oikeudellinen väline on
asetus, koska vaihtoehtoiset välineet eivät olisi riittäviä ehdotettujen
tavoitteiden saavuttamiseen.
4.           TALOUSARVIOVAIKUTUKSET 
Talousarviovaikutukset, jotka aiheutuvat EU:n
yhteisen riskiluokitusjärjestelmän kehittämisestä sekä ECCAIRS-ohjelmiston
kehittämiseen ja eurooppalaisen keskusrekisterin hallinnointiin osoitettujen
määrärahojen lisäämisestä, on jo otettu huomioon monivuotisessa
rahoituskehyksessä.
Tämän ehdotuksen talousarviovaikutukset liittyvät
Euroopan lentoturvallisuusviraston lisähenkilöresursseihin
(analyytikkoverkoston osalta) sekä tarkastuskäyntien ja tiedotustoimien
edellyttämiin lisämäärärahoihin. 
Sekä lisähenkilöresurssit (kaksi toimea, arviolta
300 000 euroa vuodessa) että lisämäärärahat (tarkastuskäynnit ja
tiedotustoimet, arviolta 65 000 euroa vuodessa) katetaan kokonaisuudessaan
viraston nykyisten resurssien uudelleenjärjestelyillä, joten niillä ei ole
vaikutusta EU:n talousarvioon.
5.           VALINNAISET TIEDOT 
5.1.        Yksinkertaistaminen
Ehdotuksella yksinkertaistetaan lainsäädäntöä,
sillä se korvaa yhden direktiivin ja kaksi komission asetusta yhdellä
säädöksellä, Euroopan parlamentin ja neuvoston asetuksella, eikä se edellytä
kansallisia täytäntöönpanotoimenpiteitä.
5.2.        Lainsäädännön kumoaminen
Asetuksen hyväksymisen myötä kumotaan voimassa
oleva direktiivi 2003/42/EY, komission asetus (EY) N:o 1321/2007 ja komission
asetus (EY) N:o 1330/2007 sekä muutetaan asetusta (EU) N:o 996/2010.
5.3.        Euroopan talousalue
Ehdotettu toimenpide koskee ETA-sopimuksen
soveltamisalaan kuuluvaa asiaa, minkä vuoksi se on ulotettava koskemaan
Euroopan talousaluetta.
2012/0361 (COD)
Ehdotus
EUROOPAN PARLAMENTIN JA NEUVOSTON ASETUS
poikkeamien ilmoittamisesta siviili-ilmailun
alalla, asetuksen (EU) N:o 996/2010 muuttamisesta sekä direktiivin 2003/42/EY,
komission asetuksen (EY) N:o 1321/2007 ja komission asetuksen (EY) N:o
1330/2007 kumoamisesta
(ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN
NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 100 artiklan 2 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[9],

ottavat huomioon alueiden komitean lausunnon[10], 
kuultuaan Euroopan tietosuojavaltuutettua[11],
noudattavat tavallista
lainsäätämisjärjestystä, 
sekä katsovat seuraavaa:
(1)       Olisi turvattava unionin
siviili-ilmailun yleinen korkea ja yhtenäinen turvallisuustaso sekä pyrittävä
kaikin tavoin vähentämään onnettomuuksien ja vaaratilanteiden määrää, jotta
voidaan varmistaa kansalaisten luottamus lentoliikenteeseen.
(2)       Siviili-ilmailussa
tapahtuneiden kuolemaan johtaneiden onnettomuuksien määrä on pysynyt yleisesti
ottaen melko vakaana viime vuosikymmenen aikana; tästä huolimatta on aihetta
huoleen siitä, että liikenteen ennustettu kasvu voi tulevien vuosikymmenten
aikana johtaa onnettomuuksien lukumäärän kasvuun.
(3)       Siviili-ilmailun
onnettomuuksien ja vaaratilanteiden tutkinnasta ja ehkäisemisestä 20 päivänä
lokakuuta 2010 annetun Euroopan parlamentin ja neuvoston asetuksen (EU)
N:o 996/2010[12]
tavoitteena on ennaltaehkäistä onnettomuuksia helpottamalla nopean, tehokkaan
ja laadukkaan turvallisuustutkinnan suorittamista. Tämän asetuksen ei tulisi
vaikuttaa onnettomuuksien ja vaaratilanteiden tutkintamenettelyyn, jota
hoitavat asetuksessa (EU) N:o 996/2010 määritellyt kansalliset
turvallisuustutkintaviranomaiset.
(4)       Kokemus on osoittanut, että
vaaratilanteet ja muut puutteet ovat monesti paljastaneet turvallisuusriskien
olemassaolon jo ennen onnettomuuden tapahtumista. Lisäksi vaikka
onnettomuuksista on ehdottoman tärkeää pystyä oppimaan, puhtaasti reaktiiviset
järjestelmät ovat osoittautuneet rajallisiksi yhä uusien parannusten
saavuttamisessa. Unionin ja sen jäsenvaltioiden olisi siirryttävä kohti
proaktiivisempia ja näyttöön perustuvia turvallisuusmenettelyjä, joissa
keskitytään ennaltaehkäisemään onnettomuus analysoimalla kaikkea käytettävissä
olevaa turvallisuustietoa, mukaan lukien siviili-ilmailun poikkeamia koskevat
tiedot.
(5)       Siviili-ilmailun
turvallisuuden paraneminen edellyttää, että asiaankuuluvia siviili-ilmailun
turvallisuustietoja ilmoitetaan, kerätään, tallennetaan, suojataan, vaihdetaan,
levitetään ja analysoidaan ja että kerättyjen tietojen perusteella toteutetaan
asianmukaisia turvallisuustoimia. Tämä proaktiivinen ja näyttöön perustuva
lähestymistapa olisi pantava täytäntöön jäsenvaltioiden
lentoturvallisuusviranomaisissa, organisaatioissa osana niiden
turvallisuusjohtamisjärjestelmää ja Euroopan lentoturvallisuusvirastossa
(EASA).
(6)       Olisi perustettava pakollisia
ja vapaaehtoisia ilmoitusjärjestelmiä, joiden avulla yksityishenkilöt voivat
ilmoittaa yksityiskohtaisia tietoja poikkeamista, ja kerätyt tiedot olisi
välitettävä viranomaiselle, joka on toimivaltainen toteuttamaan kerättyjen
poikkeamien perusteella toimia siviili-ilmailun turvallisuuden parantamiseksi. 
(7)       Siviili-ilmailun eri
henkilöstöryhmiin kuuluvat työntekijät havaitsevat tapahtumia, joilla on
merkitystä onnettomuuksien ehkäisemisen kannalta, joten heidän olisi
ilmoitettava niistä.
(8)       Tässä lainsäädännössä
vaadittujen järjestelmien ohella olisi kannustettava kehittämään muita
turvallisuustietojen keräämiskeinoja kaikkien sellaisten tietojen saamiseksi,
jotka voisivat edistää ilmailun turvallisuuden parantamista.
(9)       Turvallisuustutkintaviranomaisille
olisi annettava täydellinen pääsy jäsenvaltioissaan kerättyihin poikkeamia
koskeviin yksityiskohtaisiin tietoihin tai tallennettuihin
poikkeamailmoituksiin, jotta ne voisivat päättää, mitkä vaaratilanteet voivat
edellyttää turvallisuustutkintaa, ja tehdä turvallisuutta koskevia päätelmiä
ilmailun turvallisuuden parantamiseksi.
(10)     On ehdottoman tärkeää saada
hyvälaatuisia ja täydellisiä tietoja, sillä epätarkkoihin tietoihin perustuvat
analyysit ja suuntaukset voivat viedä harhaan ja kohdistaa ponnistelut sinne,
missä toimia ei tarvita. Tällaiset epätarkat tiedot voivat lisäksi heikentää
luottamusta poikkeamailmoitusjärjestelmistä saatuihin tietoihin.
Poikkeamailmoitusten laadun ja kattavuuden varmistamiseksi niiden olisi
sisällettävä vähimmäistiedot, jotka voivat vaihdella poikkeamaluokasta
riippuen. Lisäksi olisi pantava täytäntöön menettelyjä tietojen laadun
tarkastamiseksi sekä poikkeamailmoituksen ja poikkeamasta kerättyjen
alkuperäisten tietojen välisen johdonmukaisuuden varmistamiseksi. Tämän lisäksi
olisi komission tuella kehitettävä asianmukainen ohjeistus erityisesti tietojen
laadun ja kattavuuden sekä sen varmistamiseksi, että tiedot tallennetaan
tietokantoihin johdonmukaisella ja yhtenäisellä tavalla. Varsinkin komission
olisi myös järjestettävä työpajoja tarvittavan tuen antamiseksi.
(11)     Olisi kehitettävä yhteinen
eurooppalainen riskiluokitusjärjestelmä, jotta voitaisiin helpottaa
kiireellisten toimien määrittelyä sellaisten yksittäisten
turvallisuuspoikkeamien tapauksessa, joihin liittyy korkea riski. Sen olisi
mahdollistettava myös keskeisten riskialueiden määrittely yhdistettyjä tietoja
tarkasteltaessa. Tällaisen järjestelmän olisi autettava jäsenvaltioita
arvioimaan poikkeamia ja päättämään, mihin toimia olisi parasta keskittää.
Lisäksi sen olisi, tarkasteltaessa yhdistettyjä tietoja eurooppalaisesta
näkökulmasta, mahdollistettava keskeisten riskialueiden määrittely unionin
tasolla ja tuettava Euroopan lentoturvallisuusohjelman ja Euroopan
lentoturvallisuussuunnitelman alalla tehtävää työtä. Johdonmukaisen ja
yhtenäisen riskiluokituksen varmistamiseksi kaikissa jäsenvaltioissa olisi
annettava asianmukaista tukea.
(12)     Poikkeamailmoitukset olisi
tallennettava tietokantoihin, joiden olisi oltava yhteensopivia ECCAIRS:n
(kaikkien jäsenvaltioiden ja eurooppalaisen keskusrekisterin
poikkeamailmoitusten tallentamiseen käyttämä ohjelmisto) ja ADREP-luokituksen
kanssa (ICAO:n luokitus, jota käytetään myös ECCAIRS-ohjelmistossa)
tiedonvaihdon helpottamiseksi. 
(13)     Poikkeamista, joissa on
osallisena jäsenvaltioon rekisteröity tai jäsenvaltioon sijoittautuneen
organisaation käyttämä ilma-alus, olisi ilmoitettava myös silloin, kun ne ovat
tapahtuneet jäsenvaltioiden alueen ulkopuolella.
(14)     Poikkeamia koskevia tietoja
olisi vaihdettava unionissa. Tämän pitäisi parantaa suuresti todellisten tai
mahdollisten riskien havaitsemista. Lisäksi tämän ansiosta jäsenvaltioiden
pitäisi voida saada kaikki tarvittavat tiedot poikkeamista, joita tapahtuu
niiden alueella mutta jotka ilmoitetaan jollekin toiselle jäsenvaltioille.
(15)     Poikkeamatietojen vaihdossa
olisi noudatettava ilmailuonnettomuuksien ja vaaratilanteiden ehkäisemisen
tavoitetta, eikä sitä näin ollen saisi käyttää syyllisyyden tai korvausvastuun
osoittamiseen eikä turvallisuustason vertailuun.
(16)     Tehokkain tapa varmistaa
suuren tietomäärän vaihto kaikkien jäsenvaltioiden, komission ja EASA:n välillä
on eurooppalainen keskusrekisteri.
(17)     Kaikki unionissa kerätyistä
poikkeamailmoituksista saadut turvallisuuteen liittyvät tiedot olisi hyvissä
ajoin siirrettävä eurooppalaiseen keskusrekisteriin. Sen olisi sisällettävä
vaaratilanteista kootut tiedot mutta myös asetuksen (EU) N:o 966/2010
mukaisesti tutkituista onnettomuuksista ja vakavista vaaratilanteista johdettua
tietoa.
(18)     Tätä asetusta olisi
sovellettava myös kansallisiin tietokantoihin tallennettuihin, kansallisia
poikkeamia koskeviin tietoihin.
(19)     Eurooppalaisen
keskusrekisterin sisältämien turvallisuustietojen pitäisi olla täysin niiden
yhteisöjen käytettävissä, jotka vastaavat siviili-ilmailun turvallisuuden
sääntelystä, mukaan lukien EASA, ja niiden viranomaisten käytettävissä, jotka
vastaavat onnettomuuksien ja vaaratilanteiden tutkinnasta unionissa.
(20)     Asianosaiset voivat pyytää
pääsyä eräisiin eurooppalaisen keskusrekisterin sisältämiin tietoihin.
(21)     Koska kansallisilla
yhteistahoilla on parhaat tiedot niiden omaan jäsenvaltioon sijoittautuneista
asianosaisista, kunkin kansallisen yhteystahon olisi käsiteltävä jäsenvaltionsa
alueelle sijoittautuneiden asianosaisten pyynnöt, ja komission olisi
käsiteltävä kolmansien maiden asianosaisten tai kansainvälisten
organisaatioiden pyynnöt. 
(22)     Poikkeamailmoitusten
sisältämät tiedot olisi analysoitava ja turvallisuusriskit tunnistettava. Tämän
perusteella olisi hyvissä ajoin päätettävä asiaankuuluvista toimista ilmailun
turvallisuuden parantamiseksi ja pantava ne täytäntöön. Poikkeamien
analysointia ja seurantaa koskevia tietoja olisi jaettava organisaatioille ja
jäsenvaltioiden viranomaisille, sillä palautteen antaminen ilmoitetuista
poikkeamista on yksityishenkilöille hyvä kannustin poikkeamien ilmoittamiseen.
(23)     Toteutettujen
turvallisuustoimenpiteiden tehokkuutta olisi seurattava ja tarvittaessa
toteutettava lisätoimia sen varmistamiseksi, että turvallisuuspuutteet on
korjattu asianmukaisesti. Poikkeamailmoitusten sisältämiä tietoja olisi
käytettävä myös yhdistetyssä muodossa suuntausten havaitsemiseksi.
(24)     Jäsenvaltioiden olisi
käytettävä kerätyistä poikkeamailmoituksista ja niiden analysoinnista saatuja
tietoja päättäessään valtion turvallisuusohjelmaan sisällytettävistä toimista
ja varmistaakseen, että toimet perustuvat näyttöön.
(25)     Koska jäsenvaltiot eivät voi
riittävällä tavalla toteuttaa lentoturvallisuuden parantamista koskevaa
tavoitetta, sillä jäsenvaltioiden erilliset ilmoitusjärjestelmät eivät ole yhtä
tehokkaita kuin yhteensovitettu verkko, jossa tapahtuvan tietojenvaihdon avulla
mahdolliset unionin tason turvallisuusongelmat ja keskeiset riskialat voidaan
havaita, kansallisen tason analysointia olisi täydennettävä unionin tason
analysoinnilla ja seurannalla, jotta voidaan varmistaa ilmailuonnettomuuksien
ja vaaratilanteiden entistä parempi ennaltaehkäisy. Tämän unionin tason
tehtävän olisi oltava ilmailualan turvallisuusanalyytikkojen verkoston
vastuulla. 
(26)     Ilmailualan
turvallisuusanalyytikkojen verkoston työtä olisi hyödynnettävä erityisesti
Euroopan lentoturvallisuusohjelmassa ja Euroopan
lentoturvallisuussuunnitelmassa päätettäessä unionin tasolla näytön perusteella
toteutettavista toimista.
(27)     Suurelle yleisölle olisi
tarjottava yleisiä yhdistettyjä tietoja ilmailuturvallisuuden tasosta
jäsenvaltioissa ja unionissa. Näiden tietojen olisi katettava erityisesti
suuntaukset ja analyysit, jotka ovat seurausta tämän asetuksen
täytäntöönpanosta jäsenvaltioissa, sekä yhdistetyt tiedot eurooppalaisen
keskusrekisterin sisällöstä.
(28)     Siviili-ilmailun
turvallisuusjärjestelmä perustuu palautteeseen ja onnettomuuksista ja
vaaratilanteista saaduista kokemuksista oppimiseen. Poikkeamista ilmoittaminen
ja poikkeamien käyttö turvallisuuden edistämiseksi perustuu poikkeaman
ilmoittajan ja sen keruusta ja arvioinnista vastaavan yhteisön väliseen
luottamussuhteeseen. Tämä edellyttää luottamuksellisuutta koskevien sääntöjen
tiukkaa soveltamista. Turvallisuustiedot suojataan epäasianmukaiselta käytöltä,
ja eurooppalaiseen keskusrekisteriin pääsy rajoitetaan ainoastaan
siviili-ilmailun turvallisuuden parantamiseen osallistuviin asianosaisiin,
jotta voidaan varmistaa turvallisuustietojen jatkuva saatavuus asianmukaisten
ja oikea-aikaisten ennaltaehkäisevien toimien toteuttamiseksi ja ilmailun
turvallisuuden parantamiseksi. Tästä syystä arkaluontoiset turvallisuustiedot
olisi suojattava asiaankuuluvalla tavalla ja niiden kerääminen varmistettava
takaamalla niiden luottamuksellisuus, lähdesuoja ja siviili-ilmailualalla
työskentelevän henkilöstön luottamus. Olisi toteutettava asianmukaisia
toimenpiteitä, joilla mahdollistetaan poikkeamailmoitusjärjestelmien kautta
kerättyjen tietojen luottamuksellisuus, ja pääsyä eurooppalaiseen
keskusrekisteriin olisi rajoitettava. Tiedonsaantioikeutta koskevissa
kansallisissa säädöksissä olisi otettava huomioon tällaisten tietojen
tarvittava luottamuksellisuus. Kerätyt tiedot olisi suojattava asianmukaisella
tavalla luvattomalta käytöltä ja luovuttamiselta. Niitä olisi käytettävä
yksinomaan ilmailun turvallisuuden ylläpitämiseen ja parantamiseen, eikä niitä
pitäisi käyttää syyllisyyden tai vahingonkorvausvelvollisuuden osoittamiseen.
(29)     Henkilöä, joka on ilmoittanut
poikkeamasta tämän asetuksen mukaisesti, olisi riittävästi suojeltava. Sen
vuoksi poikkeamailmoitukset olisi tehtävä yksilöimättömässä muodossa, eikä
ilmoittajaan liittyviä yksityiskohtaisia tietoja pitäisi rekisteröidä
tietokantoihin.
(30)     Tämän lisäksi
siviili-ilmailujärjestelmän tulisi edistää rankaisematonta ilmapiiriä, joka
edesauttaa poikkeamien spontaania ilmoittamista ja vaikuttaa siten myönteisesti
oikeudenmukaisten toimintatapojen periaatteen (”just culture”) noudattamiseen.
Rankaisemattoman ilmapiirin ei tulisi estää toteuttamasta toimia, jotka ovat
tarpeen ilmailuturvallisuuden tason ylläpitämiseksi tai parantamiseksi.
(31)     Oikeudenmukaisen
toimintaympäristön tulisi rohkaista yksityishenkilöitä ilmoittamaan
turvallisuuteen liittyviä tietoja. Sen ei pitäisi kuitenkaan vapauttaa
henkilöitä näiden tavanomaisista vastuista. Sen vuoksi työntekijöitä ei pitäisi
rangaista niiden tietojen perusteella, joita he ovat toimittaneet tämän
asetuksen mukaisesti, ellei kyseessä ole törkeä huolimattomuus.
(32)     On tärkeää määritellä
selkeästi puitteet, joissa ilmoittajaa suojellaan haitoilta ja syytteiltä,
antamalla yhteinen tulkinta ilmaukselle ”törkeä huolimattomuus”.
(33)     Ilmoitettujen poikkeamien
käsittelyn olisi kuuluttava tähän tarkoitukseen nimetyille, muista osastoista
riippumattomina työskenteleville henkilöille, jotta voitaisiin edistää oikeudenmukaisen
toimintaympäristön toteutumista ja lisätä yksittäisten henkilöiden luottamusta
järjestelmään.
(34)     Työntekijöillä olisi oltava
mahdollisuus ilmoittaa niiden periaatteiden rikkomisesta, jotka ohjaavat heidän
suojeluaan tämän lainsäädännön mukaisesti. Jäsenvaltioiden olisi määriteltävä
seuraamukset ilmoittajien suojelemista sääntelevien periaatteiden rikkomisesta
ja määrättävä tarvittaessa rangaistuksia.
(35)     Yksityishenkilöt voivat jättää
poikkeamia ilmoittamatta pelätessään, että he joutuvat osoittamaan oman
syyllisyytensä ja kärsimään mahdollisista tuomioistuinkäsittelyyn liittyvistä
seurauksista. Tästä syystä jäsenvaltioiden ei pitäisi käynnistää ilmoittajaa
vastaan menettelyjä tämän tekemän ilmoituksen perusteella, ellei kyseessä ole
törkeä huolimattomuus. Tämän lisäksi turvallisuus- ja oikeusviranomaisten
välistä yhteistyötä olisi tehostettava ja virallistettava ennakkojärjestelyin,
joissa olisi kunnioitettava asiaan liittyvien erinäisten yleisten etujen
välistä tasapainoa ja erityisesti säänneltävä kansallisten tietokantojen
sisältämien poikkeamailmoitusten saatavuutta ja käyttöä.
(36)     Komissiolle olisi siirrettävä
valta hyväksyä Euroopan unionin toiminnasta tehdyn sopimuksen 290 artiklan
mukaisesti säädösvallan siirron nojalla annettavia delegoituja säädöksiä, jotta
voidaan varmistaa tämän asetuksen liitteissä olevien tietojen asianmukainen
joustavuus ja päivittäminen sekä määritellä yhteinen eurooppalainen
riskiluokitusjärjestelmä, ajantasaistaa eurooppalaiseen keskusrekisteriin
tallentamista koskevia toimenpiteitä ja laajentaa tai rajoittaa eurooppalaisen
keskusrekisterin sisältämien tietojen jakamista. On erityisen tärkeää, että
komissio asiaa valmistellessaan toteuttaa asianmukaiset kuulemiset, myös
asiantuntijatasolla. Komission olisi delegoituja säädöksiä valmistellessaan ja
laatiessaan varmistettava, että asianomaiset asiakirjat toimitetaan Euroopan
parlamentille ja neuvostolle yhtäaikaisesti, hyvissä ajoin ja asianmukaisesti.
(37)     Jotta voidaan varmistaa tämän
asetuksen yhdenmukainen täytäntöönpano, komissiolle olisi siirrettävä
täytäntöönpanovaltaa, joka koskee yhteisen eurooppalaisen
riskiluokitusjärjestelmän täytäntöönpanoa ja eurooppalaisen keskusrekisterin
hallinnointia. Tätä valtaa olisi käytettävä yleisistä säännöistä ja periaatteista,
joiden mukaisesti jäsenvaltiot valvovat komission täytäntöönpanovallan käyttöä,
16 päivänä helmikuuta 2011 annetun Euroopan parlamentin ja neuvoston
asetuksen (EU) N:o 182/2011[13]
mukaisesti.
(38)     Tätä asetusta sovellettaessa
olisi noudatettava täysimääräisesti tietojen käsittelyä ja yksilöiden suojelua
koskevia sääntöjä, sellaisina kuin ne määritellään yksilöiden suojelusta
henkilötietojen käsittelyssä ja näiden tietojen vapaasta liikkuvuudesta 24
päivänä lokakuuta 1995 annetussa Euroopan parlamentin ja neuvoston
direktiivissä 95/46/EY[14]
ja yksilöiden suojelusta yhteisöjen toimielinten ja elinten suorittamassa
henkilötietojen käsittelyssä ja näiden tietojen vapaasta liikkuvuudesta 18
päivänä joulukuuta 2000 annetussa Euroopan parlamentin ja neuvoston asetuksessa
(EU) N:o 45/2001[15].
Tätä asetusta sovellettaessa olisi noudatettava täysimääräisesti tietojen
saatavuutta koskevia sääntöjä, sellaisina kuin ne määritellään Euroopan
parlamentin, neuvoston ja komission asiakirjojen saamisesta yleisön tutustuttavaksi
30 päivänä toukokuuta 2001 annetussa Euroopan parlamentin ja neuvoston
asetuksessa (EY) N:o 1049/2001[16],
paitsi siltä osin kuin tämä asetus koskee eurooppalaisen keskusrekisterin
sisältämien tietojen jakamista, sillä kyseiset tiedot on suojattu tässä asetuksessa
vahvistetuin tiukemmin saatavuutta koskevin säännöin. 
(39)     Seuraamusten olisi erityisesti
mahdollistettava sellaisten henkilöiden tai yhteisöjen rankaiseminen, jotka
tämän asetuksen vastaisesti käyttävät väärin tällä asetuksella suojattuja tietoja;
aiheuttavat haittaa poikkeaman ilmoittajalle, ellei kyseessä ole törkeä
huolimattomuus; eivät luo otollisia edellytyksiä poikkeamia koskevien
yksityiskohtaisen tietojen keräämiselle; eivät analysoi kerättyjä tietoja
eivätkä ryhdy toimiin korjatakseen havaitut tai mahdolliset
turvallisuuspuutteet; eivät jaa tämän asetuksen mukaisesti kerättyjä tietoja.
(40)     Jäsenvaltiot eivät voi
riittävällä tavalla saavuttaa tämän asetuksen tavoitetta, joka on yhteisten
sääntöjen vahvistaminen poikkeamien ilmoittamiseksi siviili-ilmailun alalla,
vaan se voidaan tämän asetuksen Euroopan laajuisen soveltamisalan ja
vaikutusten vuoksi saavuttaa paremmin unionin tasolla, joten unioni voi
toteuttaa toimenpiteitä Euroopan unionista tehdyn sopimuksen 5 artiklassa
vahvistetun toissijaisuusperiaatteen mukaisesti. Mainitussa artiklassa
vahvistetun suhteellisuusperiaatteen mukaisesti tässä asetuksessa ei ylitetä
sitä, mikä on tarpeen tämän tavoitteen saavuttamiseksi.
(41)     Asetusta (EU) N:o 996/2010
olisi muutettava.
(42)     Olisi kumottava poikkeamien
ilmoittamisesta siviili-ilmailun alalla 13 päivänä kesäkuuta 2003 annettu
Euroopan parlamentin ja neuvoston direktiivi 2003/42/EY[17], siviili-ilmailualan
poikkeamia koskevien tietojen keskusrekisteriin tallentamisen
yksityiskohtaisista soveltamissäännöistä 12 päivänä marraskuuta 2007 annettu
komission asetus (EY) N:o 1321/2007[18]
ja siviili-ilmailun alan poikkeamia koskevan tietojen levittämisen
täytäntöönpanosäännöistä 24 päivänä syyskuuta 2007 annettu komission asetus
(EY) N:o 1330/2007[19],
OVAT HYVÄKSYNEET TÄMÄN ASETUKSEN:
1 artikla
Kohde
1.           Tämän asetuksen tavoitteena
on parantaa ilmailun turvallisuutta varmistamalla, että asiaankuuluvia
siviili-ilmailun turvallisuustietoja ilmoitetaan, kerätään, tallennetaan,
suojataan, vaihdetaan, levitetään ja analysoidaan ja että kerättyjen tietojen
perusteella toteutetaan tarvittaessa asianmukaisia turvallisuustoimia. Siinä
säädetään myös säännöistä, jotka koskevat eurooppalaiseen keskusrekisteriin
koottavien tietojen yhdistämistä ja niiden jakamista asianosaisille, jotta nämä
saisivat siviili-ilmailun turvallisuuden parantamiseksi tarvitsemansa tiedot.
2.           Poikkeamien ilmoittamisen
ainoana tarkoituksena on ehkäistä onnettomuuksia ja vaaratilanteita eikä
osoittaa syyllisyyttä tai vahingonkorvausvelvollisuutta.
2 artikla 
Määritelmät
Tässä asetuksessa tarkoitetaan
(1)              
’henkilötietojen poistamisella’ sitä, että
tehdyistä poikkeamailmoituksista poistetaan kaikki ilmoituksen tekijää koskevat
henkilötiedot ja sellaiset tekniset yksityiskohdat, jotka johtaisivat ilmoituksen
tekijän tai kolmansien osapuolten henkilöllisyyden paljastumiseen;
(2)              
’Euroopan lentoturvallisuusohjelmalla’ unionin
tason säännösten yhtenäistä kokonaisuutta sekä toimintoja ja menettelyjä, joita
käytetään turvallisuuden yhteiseen hallinnointiin Euroopan tasolla;
(3)              
’Euroopan lentoturvallisuussuunnitelmalla’
turvallisuuskysymysten arviointia ja siihen liittyvä toimintasuunnitelmaa
Euroopan tasolla;
(4)              
’törkeällä huolimattomuudella’
huolellisuusvelvollisuuden selkeää ja tahallista rikkomista, joka aiheuttaa suoraan
ennakoitavissa olevaa vahinkoa henkilölle tai omaisuudelle tai joka laskee
vakavasti ilmailun turvallisuuden tasoa;
(5)              
’vaaratilanteella’ ilma-aluksen toimintaan
liittyvää muuta tapahtumaa kuin onnettomuutta, joka vaikuttaa tai voisi
vaikuttaa toiminnan turvallisuuteen; 
(6)              
’asianosaisilla’ sellaisia luonnollisia henkilöitä,
oikeushenkilöitä taikka virallisia elimiä, riippumatta siitä, ovatko ne
oikeushenkilöitä, jotka voivat asemansa vuoksi osallistua siviili-ilmailun
turvallisuuden parantamiseen saamalla käyttöönsä jäsenvaltioiden vaihtamia
poikkeamia koskevia tietoja ja jotka kuuluvat johonkin tässä asetuksessa
vahvistetuista asianosaisten ryhmistä;
(7)              
’oikeudenmukaisella toimintaympäristöllä’
toimintaympäristöä, jossa tapahtumaan suoraan osallisia henkilöitä tai muita
toimijoita ei rangaista toimista, laiminlyönneistä tai päätöksistä, jotka ovat
niiden kokemuksen ja koulutuksen kannalta oikeasuhteisia, mutta jossa ei
suvaita törkeää huolimattomuutta, tahallisia rikkomuksia ja vahingollisia
toimia; 
(8)              
’poikkeamalla’ mitä tahansa tapahtumaa, jolla on
tai voi olla merkitystä ilmailun turvallisuuden kannalta; käsite sisältää
erityisesti onnettomuudet ja vakavat vaaratilanteet, siten kuin ne määritellään
asetuksen (EU) N:o 996/2010 2 artiklan 1 ja 16 kohdassa, sekä vaaratilanteet; 
(9)              
’organisaatiolla’ mitä tahansa ilmailutuotteita
ja/tai ‑palveluja tarjoavaa organisaatiota, jollaisia ovat erityisesti
ilma-alusten käyttäjät, hyväksytyt huolto-organisaatiot, ilma-alusten
tyyppisuunnittelusta ja/tai valmistuksesta vastaavat organisaatiot,
lennonvarmistuspalvelujen tarjoajat ja sertifioidut lentopaikat;
(10)          
’yhteystaholla’ toimivaltaista viranomaista, jonka
kukin jäsenvaltio nimeää 6 artiklan 2 kohdan mukaisesti, kun johonkin
jäsenvaltioon sijoittautunut asianosainen tekee tietopyynnön ja jonka komissio
nimeää, kun pyynnön tekee asianosainen, joka ei ole sijoittautunut unioniin;
(11)          
’turvallisuustutkintaviranomaisella’ asetuksen (EU)
N:o 996/2010 4 artiklassa määriteltyä pysyvää kansallista siviili-ilmailualan
turvallisuustutkintaviranomaista, joka suorittaa tai valvoo
turvallisuustutkintaa;
(12)          
’turvallisuusjohtamisjärjestelmällä’ turvallisuuden
hallintaan sovellettavaa systemaattista lähestymistapaa, mukaan lukien
tarvittavat organisaatiorakenteet, vastuut, toimintaperiaatteet ja menettelyt;
(13)          
’valtion turvallisuusohjelmalla’ sellaisten
säädösten ja toimintojen yhtenäistä kokonaisuutta, jotka jäsenvaltio on
kehittänyt siviili-ilmailun turvallisuuden hallinnoimiseksi.
3 artikla
Soveltamisala
Tätä asetusta sovelletaan poikkeamiin, jotka vaarantavat,
tai jos niihin ei puututa, vaarantaisivat ilma-aluksen, siinä olevien
henkilöiden tai kenen tahansa muun henkilön turvallisuuden. Ilmoitettavien
poikkeamien luettelo esitetään liitteessä I.
4 artikla
Pakollinen
ilmoittaminen
1.           Jokaisen jäsenvaltioon
sijoittautuneen organisaation on otettava käyttöön pakollinen
ilmoitusjärjestelmä helpottaakseen poikkeamia koskevien yksityiskohtaisten
tietojen keräämistä.
2.           Jokaisen jäsenvaltion on
otettava käyttöön pakollinen ilmoitusjärjestelmä helpottaakseen poikkeamia
koskevien yksityiskohtaisten tietojen keräämistä, mukaan lukien
organisaatioiden 1 kohdan mukaisesti keräämät poikkeamatiedot.
3.           Seuraavien henkilöiden on
ilmoitettava poikkeamista sen organisaation 1 kohdan mukaisesti käyttöön
ottaman järjestelmän välityksellä, jossa he työskentelevät, tai jäsenvaltioiden
2 kohdan mukaisesti käyttöön ottaman järjestelmän välityksellä: 
a)           jäsenvaltiossa rekisteröidyn
ilma-aluksen päällikkö tai sellaisen ilma-aluksen päällikkö, joka on
rekisteröity unionin ulkopuolella mutta jota käyttää lentotoiminnan
harjoittaja, jonka toimintaa valvoo jokin jäsenvaltio tai jota käyttää unioniin
sijoittautunut lentotoiminnan harjoittaja;
b)           henkilö, joka harjoittaa jonkin
jäsenvaltion tai Euroopan lentoturvallisuusviraston (EASA) valvomaa
liiketoimintaa, joka liittyy turbiinikäyttöisen ilma-aluksen tai
liikenneilma-aluksen tai sen laitteen tai osan suunnitteluun, valmistukseen,
huoltoon tai muuttamiseen;
c)           henkilö, joka allekirjoittaa
jäsenvaltion tai EASA:n valvonnan alaisena turbiinikäyttöistä ilma-alusta tai
liikenneilma-alusta tai sen laitetta tai osaa koskevan todistuksen
huoltotoiminnan tarkastuksesta tai huoltotodisteen;
d)           henkilö, joka suorittaa tehtäviä,
joihin häneltä vaaditaan jäsenvaltion myöntämä lupa toimia lennonjohtajana tai
lennontiedottajana;
e)           sellaisen lentoaseman päällikkö,
johon sovelletaan Euroopan parlamentin ja neuvoston asetusta (EY) N:o 1008/2008[20];
f)            henkilö, joka suorittaa tehtäviä,
jotka liittyvät jäsenvaltion vastuulla olevan lentosuunnistuslaitteiston
asennukseen, muutostöihin, huoltoon, korjaamiseen, peruskorjaukseen,
lentomittaukseen tai tarkastukseen;
g)           henkilö, joka suorittaa ilma-alusten
maahuolintaan liittyviä tehtäviä, mukaan luettuina tankkaus, huoltotoimet,
kuormauslaskelman laadinta, kuormaus, jäänpoisto ja hinaus asetuksen (EY) N:o
1008/2008 soveltamisalaan kuuluvalla lentoasemalla.
4.           Jokaisen 3 kohdassa luetellun
henkilön on ilmoitettava poikkeamat liitteessä II olevassa 1 kohdassa
säädetyssä määräajassa ja siinä täsmennettyjen vaatimusten mukaisesti. 
5.           Jokaisen jäsenvaltiossa
sertifioidun tai hyväksytyn organisaation on ilmoitettava kyseisen jäsenvaltion
6 artiklan 2 kohdassa tarkoitetulle toimivaltaiselle viranomaiselle
yksityiskohtaiset tiedot 1 kohdan mukaisesti kerätyistä poikkeamista.
6.           Jokaisen EASA:n sertifioiman
tai hyväksymän organisaation on ilmoitettava EASA:lle yksityiskohtaiset tiedot
1 kohdan mukaisesti kerätyistä poikkeamista.
5 artikla
Vapaaehtoinen
ilmoittaminen
1.           Jokaisen jäsenvaltioon
sijoittautuneen organisaation on otettava käyttöön vapaaehtoinen
ilmoitusjärjestelmä helpottaakseen sellaisia poikkeamia koskevien
yksityiskohtaisten tietojen keräämistä, jotka eivät välttämättä tule ilmi
pakollisessa ilmoitusjärjestelmässä, mutta jotka niiden ilmoittajan mielestä muodostavat
todellisen tai mahdollisen riskin.
2.           Jokaisen jäsenvaltion on
otettava käyttöön vapaaehtoinen ilmoitusjärjestelmä helpottaakseen sellaisia
poikkeamia koskevien yksityiskohtaisten tietojen keräämistä, jotka eivät
välttämättä tule ilmi pakollisessa ilmoitusjärjestelmässä, mutta jotka niiden
ilmoittajan mielestä muodostavat todellisen tai mahdollisen riskin, mukaan
lukien organisaatioiden 1 kohdan mukaisesti keräämät poikkeamia koskevat
yksityiskohtaiset tiedot. 
3.           Vapaaehtoisten
ilmoitusjärjestelmien on mahdollistettava sellaisia poikkeamia koskevien
yksityiskohtaisten tietojen keruu, joiden ilmoittaminen ei liitteen I mukaan
ole pakollista ja joista ilmoittavat muut kuin 4 artiklan 3 kohdassa luetellut
henkilöt.
4.           Jokaisen jäsenvaltiossa
sertifioidun tai hyväksytyn organisaation on ilmoitettava kyseisen jäsenvaltion
6 artiklan 2 kohdassa tarkoitetulle toimivaltaiselle viranomaiselle
yksityiskohtaiset tiedot 1 kohdan mukaisesti kerätyistä poikkeamista.
5.           Jokaisen EASA:n sertifioiman
tai hyväksymän organisaation on ilmoitettava EASA:lle yksityiskohtaiset tiedot
1 kohdan mukaisesti kerätyistä poikkeamista.
6.           Jäsenvaltiot ja organisaatiot
voivat ottaa käyttöön muita turvallisuustietojen keruu- ja
käsittelyjärjestelmiä yksityiskohtaisten tietojen keräämiseksi poikkeamista,
jotka eivät välttämättä tule ilmi 4 artiklassa ja tämän artiklan 1 ja 2
kohdassa mainituissa ilmoitusjärjestelmissä. Kyseisiin järjestelmiin voi kuulua
ilmoituksia muille kuin 6 artiklan 2 kohdassa tarkoitetuille yhteisöille, ja ne
voivat edellyttää toimialan aktiivista osallistumista. 
6 artikla
Tietojen
kerääminen ja tallentaminen
1.           Jokaisen jäsenvaltioon
sijoittautuneen organisaation on nimettävä yksi tai useampi henkilö hoitamaan 4
ja 5 artiklan mukaisesti ilmoitettujen poikkeamien keräämistä, arviointia,
käsittelyä, analysointia ja tallentamista. Näiden nimettyjen henkilöiden on
työskenneltävä erillään ja riippumattomina organisaation muista osastoista.
2.           Jokaisen jäsenvaltion on
nimettävä yksi tai useampi toimivaltainen viranomainen, joka vastaa 4 ja 5
artiklan mukaisesti ilmoitettuja poikkeamia koskevien yksityiskohtaisten
tietojen keruu-, arviointi-, käsittely-, analysointi- ja tallennusjärjestelmän
perustamisesta. Nimettyjen toimivaltaisten viranomaisten on ilmoitettuja tietoja
käsitellessään työskenneltävä erillään ja riippumattomina muista osastoista. 
Viranomaiset, joille tämä tehtävä voidaan antaa
joko yhdessä tai erikseen, ovat
a)      kansallinen siviili-ilmailuviranomainen;
ja/tai
b)      turvallisuustutkintaviranomainen; ja/tai
c)      muu itsenäinen elin tai yhteisö, jolle
tehtävä on annettu. 
Jos jäsenvaltio nimeää tehtävään useamman kuin
yhden elimen tai yhteisön, sen on nimettävä yksi niistä 8 artiklan 2 kohdassa
mainituksi tiedonsiirron yhteystahoksi.
3.           Organisaatioiden on tallennettava
tietokantaan poikkeamailmoitukset, jotka on laadittu 4 ja 5 artiklan mukaisesti
kerättyjä poikkeamia koskevien yksityiskohtaisten tietojen perusteella.
4.           Edellä 2 kohdassa
tarkoitettujen toimivaltaisten viranomaisten on tallennettava kansalliseen
tietokantaan poikkeamailmoitukset, jotka on laadittu 4 ja 5 artiklan mukaisesti
kerättyjä poikkeamia koskevien yksityiskohtaisten tietojen perusteella. 
5.           Kansalliseen tietokantaan on
tallennettava myös onnettomuudet ja vakavat vaaratilanteet.
6.           Valtion turvallisuusohjelman
täytäntöönpanosta vastaavilla jäsenvaltion viranomaisilla on turvallisuuteen
liittyvien velvoitteidensa tueksi oltava täydet käyttöoikeudet 4 kohdassa
tarkoitettuun kansalliseen tietokantaan.
7.           Turvallisuustutkintaviranomaisilla
on oltava täydet käyttöoikeudet 4 kohdassa tarkoitettuun kansalliseen
tietokantaan asetuksen (EU) N:o 996/2010 5 artiklan 4 kohdassa säädettyjen
velvollisuuksien täyttämiseksi. 
7 artikla
Poikkeamailmoitusten
laatu ja kattavuus
1.           Edellä 6 artiklassa tarkoitetuissa
poikkeamailmoituksissa on annettava vähintään liitteessä II olevassa 2 kohdassa
luetellut tiedot.
2.           Kussakin 6 artiklan 3
kohdassa tarkoitetussa poikkeamailmoituksessa on oltava kerättyä poikkeamaa
koskeva turvallisuusriskiluokitus. Luokitus määräytyy 5 kohdassa vahvistetun
yhteisen eurooppalaisen riskiluokitusjärjestelmän mukaisesti.
3.           Organisaatioiden ja
jäsenvaltioiden on luotava tietojen laadun tarkastusmenettelyjä varmistaakseen
erityisesti poikkeamailmoituksen ja ilmoittajan ilmoittamaa poikkeamaa
koskevien alkuperäisten tietojen välisen johdonmukaisuuden.
4.           Edellä 6 artiklan 3 ja 4
kohdassa mainituissa tietokannoissa on käytettävä vakioformaatteja
tiedonvaihdon helpottamiseksi, ja niiden on oltava yhteensopivia ECCAIRS- ja
ADREP-järjestelmien kanssa. 
5.           Komissio kehittää yhteisen
eurooppalaisen riskiluokitusjärjestelmän luokitellakseen poikkeamat
turvallisuusriskin perusteella. Näin tehdessään komissio ottaa huomioon
yhteensopivuuden tarpeen olemassa olevien riskiluokitusjärjestelmien kanssa. 
6.           Siirretään komissiolle 18
artiklan mukaisesti valta antaa tarvittaessa delegoituja säädöksiä yhteisen
eurooppalaisen riskiluokitusjärjestelmän määrittelemiseksi.
7.           Komissio hyväksyy
täytäntöönpanosäädöksillä järjestelyt yhteisen eurooppalaisen riskiluokitusjärjestelmän
täytäntöönpanemiseksi. Nämä täytäntöönpanosäädökset hyväksytään 19 artiklan 2
kohdassa tarkoitettua tarkastelumenettelyä noudattaen.
8.           Komissio tukee
jäsenvaltioiden toimivaltaisia viranomaisia näiden tietojen tallentamiseen
liittyvässä tehtävässä, erityisesti, muttei pelkästään, 1 kohdassa
tarkoitettujen vähimmäistietojen tallentamiseksi, 2 kohdassa tarkoitettujen
poikkeamien luokittelemiseksi riskin perusteella ja 3 kohdassa tarkoitettujen
tietojen laatua koskevien tarkastusmenettelyjen laatimiseksi. Tämä komissiolta
saatava tuki, jota tarjotaan erityisesti ohjeiden ja työpajojen muodossa,
edistää tietojen tallennusmenettelyjen yhdenmukaistamista eri jäsenvaltioissa.
8 artikla
Eurooppalainen
keskusrekisteri
1.           Komissio hallinnoi eurooppalaista
keskusrekisteriä, johon tallennetaan kaikki unionissa kerätyt
poikkeamailmoitukset.
2.           Kunkin jäsenvaltion on
sovittava komission kanssa teknisistä yhteyskäytännöistä, jotka koskevat
eurooppalaisen keskusrekisterin päivittämistä, joka toteutetaan siirtämällä
keskusrekisteriin kaikki 6 artiklan 4 kohdassa tarkoitetut kansallisiin
tietokantoihin sisältyvät turvallisuutta koskevat tiedot.
3.           EASA sopii komission kanssa
teknisistä yhteyskäytännöistä, jotka koskevat kaikkien Euroopan parlamentin ja
neuvoston asetuksen (EY) N:o 216/2008[21]
ja sen täytäntöönpanosääntöjen mukaisesti kerättyjen poikkeamailmoitusten sekä
4 artiklan 6 kohdan ja 5 artiklan 5 kohdan mukaisesti kerättyjen tietojen
siirtämistä eurooppalaiseen keskusrekisteriin.
4.           Komissio hyväksyy
täytäntöönpanosäädöksillä järjestelyt 1 kohdassa tarkoitetun eurooppalaisen
keskusrekisterin hallinnoimiseksi. Nämä täytäntöönpanosäädökset hyväksytään 19
artiklan 2 kohdassa tarkoitettua tarkastelumenettelyä noudattaen.
5.           Siirretään komissiolle 18
artiklan mukaisesti valta antaa tarvittaessa delegoituja säädöksiä niiden
toimenpiteiden päivittämiseksi, jotka koskevat tietojen tallentamista 2 ja 3
kohdassa tarkoitettuun eurooppalaiseen keskusrekisteriin. 
9 artikla
Tietojenvaihto
1.           Jäsenvaltioiden ja EASA:n on
osallistuttava tietojenvaihtoon asettamalla kaikki ilmoitustietokantoihinsa
tallennetut turvallisuutta koskevat tiedot muiden jäsenvaltioiden
toimivaltaisten viranomaisten, EASA:n ja komission saataville eurooppalaisen
keskusrekisterin välityksellä. Poikkeamailmoitukset on siirrettävä
eurooppalaiseen keskusrekisteriin 30 päivän kuluessa poikkeamaa koskevien
yksityiskohtaisten tietojen ensimmäisestä keräämisestä. Poikkeamailmoituksia on
tarvittaessa päivitettävä turvallisuutta koskevilla lisätiedoilla.
2.           Myös onnettomuuksia ja
vakavia vaaratilanteita koskevat tiedot on siirrettävä eurooppalaiseen
keskusrekisteriin. Kun onnettomuuden tai vaaratilanteen tutkinta on kesken,
niistä siirretään perustiedot. Tutkinnan päätyttyä lisätään kaikki muut tiedot,
myös englanninkielinen tiivistelmä lopullisesta tutkintaselostuksesta, jos
sellainen on saatavilla.
3.           Jos jäsenvaltio tai EASA
poikkeamia koskevia yksityiskohtaisia tietoja kerätessään tai
poikkeamailmoituksia tallentaessaan havaitsee turvallisuuteen liittyviä
seikkoja, joiden katsotaan kiinnostavan muita jäsenvaltioita tai EASA:a ja
edellyttävän mahdollisesti turvallisuustoimien toteuttamista, kyseisen
jäsenvaltion tai EASA:n on mahdollisimman pian välitettävä kaikki
merkitykselliset turvallisuutta koskevat tiedot asiaankuuluville
jäsenvaltioiden viranomaisille tai EASA:lle.
10 artikla
Tietojen
jakaminen
1.           Kaikilla yhteisöillä, jotka
vastaavat siviili-ilmailun turvallisuuden sääntelystä tai siviili-ilmailun
onnettomuuksien ja vaaratilanteiden tutkimisesta unionissa, on oltava
online-käyttöoikeus eurooppalaisessa keskusrekisterissä oleviin
poikkeamatietoihin.
2.           Liitteessä III luetellut
asianosaiset voivat pyytää pääsyä eräisiin eurooppalaisen keskusrekisterin
sisältämiin tietoihin. Unioniin sijoittautuneiden asianosaisten on osoitettava
tietopyyntönsä sen jäsenvaltion yhteystaholle, johon ne ovat sijoittautuneet.
Muiden kuin unioniin sijoittautuneiden asianosaisten on osoitettava pyyntönsä
komissiolle.
3.           Turvallisuussyistä
asianosaisille ei anneta suoraa pääsyä eurooppalaiseen keskusrekisteriin.
11 artikla
Pyyntöjen
ja päätösten käsittely
1.           Pyynnöt on toimitettava
yhteystahon hyväksymillä lomakkeilla. Näissä lomakkeissa on oltava vähintään
liitteessä IV esitetyt kohdat.
2.           Pyynnön vastaanottavan
yhteystahon on tarkistettava, että pyytäjä on asianosainen ja että yhteystaho
on toimivaltainen käsittelemään tällaista pyyntöä.
3.           Yhteystahon, joka ottaa
vastaan tietopyynnön, on arvioitava tapauskohtaisesti, onko pyyntö perusteltu
ja voidaanko siihen vastata. Yhteystahot voivat toimittaa tiedot asianosaisille
paperilla tai käyttäen suojattuja sähköisiä viestintävälineitä.
4.           Jos pyyntö hyväksytään,
yhteystahon on määriteltävä annettavan tiedon määrä ja taso. On
annettava ainoastaan tiedot, jotka ovat pyynnön tarkoituksen kannalta
välttämättömiä, sanotun kuitenkaan rajoittamatta 15 ja 16 artiklan säännösten
soveltamista. Tietoja, jotka eivät liity asianosaisen omiin laitteisiin,
toimintaan tai toimialaan, saa antaa ainoastaan yhdistetyssä tai
yksilöimättömässä muodossa. Muussa kuin yhdistetyssä muodossa olevia tietoja
saa antaa asianosaiselle, jos tämä esittää pyynnölleen yksityiskohtaiset
perustelut.
5.           Liitteessä III olevassa b
kohdassa luetellut asianosaiset voivat saada ainoastaan tietoja, jotka
liittyvät niiden omiin laitteisiin, toimintaan tai toimialaan.
6.           Yhteystaho, joka saa pyynnön
liitteessä III olevassa a kohdassa luetellulta asianosaiselta, voi tehdä
yleisen päätöksen tietojen säännöllisestä toimittamisesta kyseiselle
asianosaiselle. Pyydettyjen tietojen on liityttävä asianosaisen omiin
laitteisiin, toimintaan ja toimialaan. Yleisellä päätöksellä ei voida myöntää
pääsyä tietokannan kaikkeen sisältöön, ja sen on koskettava pääsyä vain
yksilöimättömiin tietoihin.
7.           Asianosainen saa käyttää
saamiaan tietoja ainoastaan pyyntölomakkeessa ilmoitettuun tarkoitukseen, jonka
on oltava yhteensopiva tämän asetuksen 1 artiklassa säädetyn tavoitteen
kanssa. Asianosainen ei saa luovuttaa saamiaan tietoja eteenpäin ilman tietojen
antajan kirjallista suostumusta, ja asianosaisen on toteutettava tarvittavat
toimenpiteet varmistaakseen saamiensa tietojen asianmukaisen
luottamuksellisuuden. 
8.           Tämän artiklan mukaisesti
tehty päätös tietojen jakamisesta on rajoitettava siihen, mikä on tietojen
käyttäjän tarkoituksen kannalta ehdottoman välttämätöntä.
9.           Siirretään komissiolle 18
artiklan mukaisesti valta antaa tarvittaessa delegoituja säädöksiä niiden
sääntöjen päivittämiseksi, jotka koskevat eurooppalaisen keskusrekisterin
sisältämien tietojen jakamista, jotta tietojen jakamista voitaisiin laajentaa
tai rajoittaa.
12 artikla
Pyyntöjen
tallentaminen ja tietojenvaihto
1.           Kunkin yhteystahon on
tallennettava kaikki vastaanottamansa pyynnöt ja tiedot niiden johdosta
toteutetuista toimista. Nämä tiedot on toimitettava komissiolle aina, kun
pyyntö vastaanotetaan ja/tai toimia toteutetaan.
2.           Komissio asettaa kaikkien
yhteystahojen saataville ajantasaisen luettelon eri yhteystahojen ja komission
itsensä vastaanottamista pyynnöistä ja niiden johdosta toteutetuista toimista.
13 artikla
Poikkeamien
analysointi ja seuranta kansallisella tasolla
1.           Jokaisen jäsenvaltioon
sijoittautuneen organisaation on laadittava menettely 4 ja 5 artiklan
mukaisesti kerättyjä poikkeamia koskevien yksityiskohtaisten tietojen
analysoimiseksi määritelläkseen havaittuihin poikkeamiin liittyvät
turvallisuusriskit. Tämän analyysin perusteella sen on määriteltävä
asianmukaiset korjaavat tai ehkäisevät toimet, joita turvallisuuden
parantaminen edellyttää.
2.           Jokaisen jäsenvaltioon
sijoittautuneen organisaation on sen jälkeen, kun todellisten tai mahdollisten
turvallisuuspuutteiden korjaamiseksi tarvittavat toimet on määritelty, pantava
kyseiset toimet täytäntöön kohtuullisessa ajassa ja vahvistettava menettely
toimien täytäntöönpanon ja tehokkuuden seuraamiseksi. 
3.           Jokaisen jäsenvaltiossa
sertifioidun tai hyväksytyn organisaation on tarvittaessa ilmoitettava 6
artiklan 2 kohdassa tarkoitetulle jäsenvaltion toimivaltaiselle viranomaiselle
1 kohdan mukaisesti laaditun analyysin tulos ja 2 kohdan mukaisesti vaaditut toimet
30 päivän kuluessa.
4.           Jokaisen jäsenvaltion on
laadittava menettely 4 ja 5 artiklan mukaisesti kerättyjä poikkeamia koskevien
yksityiskohtaisten tietojen analysoimiseksi määritelläkseen havaittuihin
poikkeamiin liittyvät turvallisuusriskit. Tämän analyysin perusteella sen on
määriteltävä asianmukaiset korjaavat tai ehkäisevät toimet, joita
turvallisuuden parantaminen edellyttää.
5.           Jokaisen jäsenvaltion on sen
jälkeen, kun todellisten tai mahdollisten turvallisuuspuutteiden korjaamiseksi
tarvittavat toimet on määritelty, pantava kyseiset toimet täytäntöön
kohtuullisessa ajassa ja vahvistettava menettely toimien täytäntöönpanon ja
tehokkuuden seuraamiseksi.
6.           Lisäksi jokaisen jäsenvaltion
on seurattava organisaatioiden 2 kohdan mukaisesti toteuttamien toimien
täytäntöönpanoa ja tehokkuutta. Jos jäsenvaltio arvioi, että toimet ovat
epäasianmukaisia todellisten tai mahdollisten turvallisuuspuutteiden
korjaamiseksi, sen on varmistettava, että organisaatio toteuttaa ja panee
täytäntöön asianmukaiset lisätoimet.
7.           Tässä artiklassa kuvatut,
yksittäisten poikkeamien analysointiin ja seurantaan liittyvät tiedot on
tallennettava eurooppalaiseen keskusrekisteriin kohtuullisessa ajassa ja
viimeistään kaksi kuukautta sen jälkeen, kun ne on tallennettu kansalliseen tietokantaan.
8.           Jäsenvaltioiden on käytettävä
poikkeamailmoitusten analysoinnista saamiaan tietoja apuna määritellessään
valtion turvallisuusohjelman yhteydessä toteutettavia korjaavia toimia. 
9.           Jäsenvaltioiden on
julkaistava ainakin kerran vuodessa turvallisuuskatsaus, joka sisältää tietoja
kansallisten pakollisten ja vapaaehtoisten poikkeamailmoitusjärjestelmien
puitteissa kootuista poikkeamatyypeistä, jotta kansalaiset saisivat tietoja
siviili-ilmailun turvallisuuden tasosta ja niistä toimista, joita jäsenvaltiot
ovat tässä yhteydessä toteuttaneet turvallisuusongelmien korjaamiseksi. 
10.         Jäsenvaltiot voivat myös
julkaista poikkeamailmoituksia, joista henkilötiedot on poistettu.
14 artikla
Poikkeamien
analysointi ja seuranta Euroopan unionin tasolla
1.           Komissio ja EASA osallistuvat
yhteistyössä jäsenvaltioiden toimivaltaisten viranomaisten kanssa
säännöllisesti eurooppalaisen keskusrekisterin sisältämien tietojen vaihtoon ja
analysointiin.
2.           Yhteistyöstä huolehtii
ilmailualan turvallisuusanalyytikkojen verkosto. 
3.           EASA tukee ilmailualan
turvallisuusanalyytikkojen verkoston toimintaa muun muassa avustamalla sen
kokousten valmistelua ja järjestämistä.
4.           Ilmailualan
turvallisuusanalyytikkojen verkosto edistää ilmailun turvallisuuden
parantamista unionissa erityisesti laatimalla turvallisuusanalyysejä Euroopan
lentoturvallisuusohjelman ja Euroopan lentoturvallisuussuunnitelman tueksi.
5.           EASA liittää 1 kohdassa
tarkoitetun tietojen analysoinnin tuloksia koskevat tiedot asetuksen (EY) N:o
216/2008 15 artiklan 4 kohdassa mainittuun vuotuiseen turvallisuuskatsaukseen.
15 artikla
Tietojen
suojaaminen ja asianmukainen käyttö
1.           Jäsenvaltioiden ja
organisaatioiden on toteutettava tarvittavat toimenpiteet niiden poikkeamia
koskevien yksityiskohtaisten tietojen asianmukaisen luottamuksellisuuden
varmistamiseksi, joita ne ovat saaneet 4, 5 ja 10 artiklan mukaisesti.
2.           Poikkeamia koskevia
yksityiskohtaisia tietoja saa käyttää ainoastaan siihen tarkoitukseen, jota
varten ne on kerätty. Jäsenvaltiot ja organisaatiot eivät saa asettaa kyseisiä
tietoja saataville ja käyttää niitä muihin tarkoituksiin kuin ilmailun
turvallisuuden ylläpitämiseen tai parantamiseen. Tietoja ei saa käyttää
syyllisyyden tai vahingonkorvausvelvollisuuden osoittamiseen.
3.           Edellä 14 artiklassa tarkoitettuja
velvollisuuksiaan täyttäessään komissio, EASA ja jäsenvaltioiden toimivaltaiset
viranomaiset varmistavat eurooppalaisen keskusrekisterin sisältämien tietojen
luottamuksellisuuden ja rajoittavat sen käytön ainoastaan tarkoituksiin, jotka
ovat välttämättömiä niiden turvallisuuteen liittyvien velvollisuuksien
täyttämiseksi. Sen vuoksi näitä tietoja on käytettävä erityisesti
turvallisuussuuntausten analysointiin, joka voi muodostaa perustan nimettömille
turvallisuussuosituksille tai lentokelpoisuusmääräyksille syyllisyyttä tai
vastuuta osoittamatta.
4.           Jäsenvaltioiden on
varmistettava, että niiden 6 artiklan 2 kohdassa tarkoitetut toimivaltaiset
viranomaiset ja toimivaltaiset lainkäyttöviranomaiset tekevät keskenään
yhteistyötä sopimalla etukäteen asiaan liittyvistä järjestelyistä. Näillä
ennakkojärjestelyillä on pyrittävä varmistamaan oikea tasapaino asianmukaisen
lainkäytön tarpeen ja turvallisuustietojen jatkuvan saatavuuden välillä. 
16 artikla
Tietolähteen
suojelu
1.           Jokaisen jäsenvaltioon sijoittautuneen
organisaation on varmistettava, että kaikki henkilötiedot, kuten yksittäisten
henkilöiden nimet ja osoitteet, ovat ainoastaan 6 artiklan 1 kohdassa
tarkoitettujen henkilöiden saatavilla. Tietoja, joista henkilötiedot on
poistettu, on tarvittaessa jaettava organisaatiossa. Jokaisen jäsenvaltioon
sijoittautuneen organisaation on käsiteltävä henkilötietoja ainoastaan siinä
määrin kuin tämän asetuksen tarkoitusta varten on tarpeen, ja rajoittamatta
direktiivin 95/46/EY kansallisten täytäntöönpanosäädösten soveltamista.
2.           Jokaisen jäsenvaltion on
varmistettava, ettei 6 artiklan 4 kohdassa mainittuihin kansallisiin
tietokantoihin tallenneta mitään henkilötietoja, kuten yksittäisten henkilöiden
nimiä ja osoitteita. Tiedot, joista henkilötiedot on poistettu, on asetettava
kaikkien asiaankuuluvien osapuolten saataville erityisesti, jotta nämä voisivat
täyttää ilmailun turvallisuuden parantamiseen liittyvät velvollisuutensa.
Jokaisen jäsenvaltion on käsiteltävä henkilötietoja ainoastaan siinä määrin,
kuin tämän asetuksen tarkoitusta varten on tarpeen, ja rajoittamatta
direktiivin 95/46/EY kansallisten täytäntöönpanosäädösten soveltamista.
3.           Jäsenvaltioiden on
pidätyttävä aloittamasta oikeudenkäyntimenettelyjä sellaisten
suunnittelemattomien tai tahattomien lainrikkomusten johdosta, jotka tulevat
niiden tietoon ainoastaan siksi, että niistä on tehty ilmoitus 4 ja 5 artiklan
mukaisesti. Tätä sääntöä ei sovelleta, jos on kyse törkeästä
huolimattomuudesta.
4.           Työnantajat eivät saa
aiheuttaa vaikeuksia 4 ja 5 artiklan mukaisesti poikkeamia ilmoittaneille
työntekijöilleen näiden ilmoittamien tietojen perusteella, lukuun ottamatta
tapauksia, joissa on kyse törkeästä huolimattomuudesta.
5.           Jokaisen jäsenvaltioon
sijoittautuneen organisaation on vahvistettava sisäiset säännöt, joissa
kuvaillaan, miten oikeudenmukaisen toimintaympäristön periaatteet, erityisesti
4 kohdassa tarkoitettu periaate, turvataan ja pannaan täytäntöön
organisaatiossa.
6.           Jokaisen jäsenvaltion on
perustettava elin, joka vastaa tämän artiklan täytäntöönpanosta. Työntekijät
voivat ilmoittaa kyseiselle elimelle tässä artiklassa vahvistettujen sääntöjen
rikkomisesta. Tarvittaessa nimetyn elimen on ehdotettava jäsenvaltiolleen 21
artiklassa tarkoitettujen seuraamusten määräämistä työnantajalle.
17 artikla
Liitteiden
päivittäminen
Siirretään komissiolle 18 artiklan mukaisesti
valta antaa tämän asetuksen liitteitä koskevia delegoituja säädöksiä liitteiden
mukauttamiseksi tekniseen kehitykseen sekä kansainvälisesti sovitun
ADREP-luokituksen, muiden unionin hyväksymien säädösten ja kansainvälisten
sopimusten mukaisiksi, asianosaisten luettelon ja eurooppalaisen
keskusrekisterin tietoja koskevan pyyntölomakkeen päivittämiseksi sekä sen
varmistamiseksi, että pakollisessa järjestelmässä ilmoitettavien vaaratilanteiden
kattavuus säilyy asianmukaisena. 
18 artikla
Siirretyn
säädösvallan käyttäminen
1.           Siirretään komissiolle valta
antaa delegoituja säädöksiä tässä artiklassa säädetyin edellytyksin. 
2.           Siirretään 7 artiklan 6
kohdassa, 8 artiklan 5 kohdassa, 11 artiklan 9 kohdassa ja 17 artiklassa
tarkoitettu valta antaa delegoituja säädöksiä komissiolle määräämättömäksi
ajaksi.
3.           Euroopan parlamentti tai
neuvosto voi milloin tahansa peruuttaa 7 artiklan 6 kohdassa, 8 artiklan 5
kohdassa, 11 artiklan 9 kohdassa ja 17 artiklassa tarkoitetun säädösvallan
siirron. Peruuttamispäätöksellä lopetetaan tuossa päätöksessä mainittu
säädösvallan siirto. Päätös tulee voimaan sitä päivää seuraavana päivänä, jona
se julkaistaan Euroopan unionin virallisessa lehdessä, tai jonakin myöhempänä,
päätöksessä mainittuna päivänä. Päätös ei vaikuta jo voimassa olevien
delegoitujen säädösten pätevyyteen. 
4.           Heti kun komissio on antanut
delegoidun säädöksen, komissio antaa sen tiedoksi yhtäaikaisesti Euroopan
parlamentille ja neuvostolle. 
5.           Edellä olevan 7 artiklan 6
kohdan, 8 artiklan 5 kohdan, 11 artiklan 9 kohdan ja 17 artiklan nojalla
annettu delegoitu säädös tulee voimaan ainoastaan, jos Euroopan parlamentti tai
neuvosto ei ole kahden kuukauden kuluessa siitä, kun asianomainen säädös on
annettu tiedoksi Euroopan parlamentille ja neuvostolle, ilmaissut vastustavansa
sitä tai jos sekä Euroopan parlamentti että neuvosto ovat ennen mainitun
määräajan päättymistä ilmoittaneet komissiolle, että ne eivät vastusta
säädöstä. Euroopan parlamentin tai neuvoston aloitteesta tätä määräaikaa
jatketaan kahdella kuukaudella.
19 artikla
Komiteamenettely 
1.           Komissiota avustaa asetuksen
(EY) N:o 216/2008 65 artiklalla perustettu komitea. Kyseinen komitea on
asetuksessa (EU) N:o 182/2011 tarkoitettu komitea.
2.           Jos tähän kohtaan viitataan,
sovelletaan asetuksen (EU) N:o 182/2011 5 artiklaa.
20 artikla
Oikeus
tutustua asiakirjoihin ja henkilötietojen suoja
1.           Tämän asetuksen säännösten
soveltaminen ei rajoita asetuksen (EY) N:o 1049/2001 soveltamista, lukuun
ottamatta 10 ja 11 artiklaa, joissa vahvistetaan eurooppalaisen
keskusrekisterin tietojen saatavuutta koskevat tiukemmat säännöt. 
2.           Tätä asetusta sovelletaan
rajoittamatta direktiivin 95/46/EY kansallisten täytäntöönpanosäädösten
soveltamista ja asetuksen (EY) N:o 45/2001 mukaisesti. 
21 artikla
Seuraamukset
Jäsenvaltioiden on säädettävä seuraamuksista,
joita sovelletaan tämän asetuksen rikkomiseen. Seuraamusten on oltava
tehokkaita, oikeasuhteisia ja varoittavia. Jäsenvaltioiden on ilmoitettava
komissiolle, kun seuraamuksia määrätään tämän artiklan mukaisesti.
22 artikla
Muutos
asetukseen (EU) N:o 996/2010
Poistetaan 19 artikla.
23 artikla
Kumoaminen
Kumotaan direktiivi 2003/42/EY, komission
asetus (EY) N:o 1321/2007 ja komission asetus (EY) N:o 1330/2007.
24 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Tämä
asetus on kaikilta osiltaan velvoittava, ja sitä sovelletaan sellaisenaan
kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE I: LUETTELO
VAARATILANTEISTA, JOTKA ON ILMOITETTAVA POIKKEAMIEN PAKOLLISessa
ILMOITusJÄRJESTELMÄSSÄ
A osa: Luettelo ilmoitettavista ilma-alusten toimintaan, huoltoon,
korjaukseen ja valmistukseen liittyvistä vaaratilanteista
Huomautus 1: Vaikka
tässä osassa luetellaan suurin osa ilmoitettavista vaaratilanteista, luettelo
ei kuitenkaan voi olla täysin kattava. Asianosaisten olisi ilmoitettava myös
kaikki muut vaaratilanteet, joiden he katsovat täyttävän ilmoitusvelvollisuuden
kriteerit.
Huomautus 2: Tämä
osa ei sisällä asetuksessa (EU) N:o 996/2010 määriteltyjä onnettomuuksia ja
vakavia vaaratilanteita. Onnettomuuksista ja vakavista vaaratilanteista
ilmoittamista koskevien muiden, asetuksessa (EU) N:o 996/2010 määriteltyjen
vaatimusten lisäksi onnettomuudet ja vakavat vaaratilanteet olisi ilmoitettava
myös poikkeamien pakollisissa ilmoitusjärjestelmissä.
Huomautus 3: Tässä
osassa on esimerkkejä ilma-alusten toimintaan, huoltoon, korjaukseen ja
valmistukseen liittyvistä ilmoitusvaatimuksista.
Huomautus 4: Ilmoitusvelvollisuuden
piiriin kuuluvat poikkeamat, joissa toiminnan turvallisuus vaarantui tai olisi
voinut vaarantua tai jotka olisivat voineet johtaa turvallisuutta heikentävään
tilanteeseen. Jos ilmoittajan käsityksen mukaan tapahtuma ei vaarantanut
toiminnan turvallisuutta, mutta toistuessaan erilaisissa mutta todennäköisissä
olosuhteissa aiheuttaisi vaaratilanteen, ilmoitus olisi tehtävä. Vaikka
tilanteen katsottaisiin edellyttävän ilmoitusta tietynlaisten tuotteiden, osien
tai laitteiden osalta, sitä ei välttämättä edellytetä toisten tuotteiden, osien
tai laitteiden kohdalla, ja yhden ainoan inhimillisen tai teknisen tekijän
esiintyminen tai puuttuminen voi muuttaa vaaratilanteen onnettomuudeksi tai
vakavaksi vaaratilanteeksi.
Huomautus 5: Ilmoitettavat
poikkeamat voivat koskea sekä miehitettyjä ilma-aluksia että etäohjattavia
ilma-aluksia (RPAS).
SISÄLLYSLUETTELO
1: LENTOTOIMINTA
2: ILMA-ALUKSEN TEKNIIKKA
3: ILMA-ALUKSEN HUOLTO JA KORJAUS
4: LENNONVARMISTUSPALVELUT, LAITTEISTOT JA
MAAPALVELUT
1.           LENTOTOIMINTA
1.1.        Ilma-aluksen toiminta
(a)         
Väistöliikkeet:
–     
Yhteentörmäyksen vaara toisen ilma-aluksen, maaston
tai muun esineen kanssa tai vaaratilanne, jossa väistöliike olisi ollut
tarpeellinen.
–     
Väistöliike, joka on välttämätön yhteentörmäyksen
estämiseksi toisen ilma-aluksen, maaston tai muun esineen kanssa.
–     
Väistöliike, joka on välttämätön muun
vaaratilanteen estämiseksi.
(b)         
Vaaratilanteet lentoonlähdön tai laskeutumisen
aikana, mukaan lukien valmistellut pakkolaskut ja pakkolaskut. Maakosketus
ennen kiitotien kynnystä, pitkäksi mennyt lasku tai ilma-aluksen ajautuminen
sivuun kiitotieltä ja muut vastaavat vaaratilanteet. Lentoonlähtö, keskeytetty
lentoonlähtö, lasku tai laskeutumisyritys suljetulla, käytössä olevalla tai
väärällä kiitotiellä. Kiitotieturvallisuuteen liittyvä poikkeama (runway
incursion).
(c)         
Kyvyttömyys saavuttaa ennakoidut suoritusarvot
lentoonlähdön tai nousun alkuvaiheen aikana.
(d)         
Kriittisen alhainen polttoainemäärä tai kyvyttömyys
siirtää polttoainetta tai käyttää kaikkea käytettävissä olevaa polttoainetta.
(e)         
Hallinnan menetys (myös osittainen tai tilapäinen)
syystä riippumatta.
(f)           
Lähellä ratkaisunopeutta (V1) tai sitä suuremmassa
nopeudessa sattuva vaaratilanne, joka aiheutuu vaarallisesta tai mahdollisesti
vaarallisesta tilanteesta tai johtaa tällaiseen tilanteeseen (esim. keskeytetty
lentoonlähtö, pyrstön maakosketus tai moottorin tehonmenetys).
(g)         
Ylösveto, joka johtaa vaaralliseen tai
mahdollisesti vaaralliseen tilanteeseen.
(h)         
Tahaton merkittävä poikkeaminen ilmanopeudesta,
aiotulta lentoradalta tai korkeudesta (yli 300 jalkaa) mistä tahansa syystä.
(i)           
Laskeutuminen ratkaisukorkeuden tai
minimilaskeutumiskorkeuden alapuolelle ilman vaadittua näköyhteyttä.
(j)           
Tietoisuuden menettäminen tosiasiallisesta
sijainnista tai sijainnista muihin ilma-aluksiin nähden.
(k)         
Viestintäyhteyden katkeaminen ohjaamomiehistön
jäsenten välillä tai ohjaamomiehistön ja muiden osapuolten
(matkustamohenkilöstö, lennonjohto, tekninen henkilöstö) välillä.
(l)           
Kova lasku – lasku, jonka katsotaan edellyttävän
kovan laskun jälkeistä tarkastusta.
(m)       
Polttoaineen epätasapainon raja-arvojen ylitys.
(n)         
Toisiovalvontatutkakoodin virheellinen asetus tai
väärä korkeusmittariasetus.
(o)         
Lentosuunnistukseen tai suoritusarvojen laskentaan
käytettävien laitteiden ohjelmointivirhe tai syöttövirhe tai väärien tietojen
käyttäminen.
(p)         
Radiopuhelinsanomien virheellinen vastaanotto tai
tulkinta.
(q)         
Polttoainejärjestelmän toimintahäiriöt tai viat,
jotka vaikuttavat polttoaineen syöttöön ja/tai kulkuun.
(r)          
Ilma-aluksen tahaton poikkeaminen päällystetyltä
pinnalta.
(s)          
Ilma-aluksen törmäys toiseen ilma-alukseen,
ajoneuvoon tai muuhun maassa olevaan esineeseen.
(t)           
Minkä tahansa ohjaimen tahaton ja/tai virheellinen
käyttö.
(u)         
Ilma-aluksen haluttua lentoasua ei kyetä
saavuttamaan missä tahansa lennon vaiheessa (esim. laskutelineet ja niiden
luukut, laskusiivekkeet, vakaimet, etureunasolakot jne.).
(v)         
Vaarallinen tai mahdollisesti vaarallinen tilanne,
joka aiheutuu vikatilanteiden tarkoituksellisesta simuloinnista koulutusta,
järjestelmien tarkistusta tai koulutusta varten.
(w)       
Poikkeuksellinen tärinä.
(x)         
Minkä tahansa ilma-aluksen ohjaukseen liittyvän
päävaroitusjärjestelmän toiminta, esim. varoitus väärästä lentoasusta,
sakkausvaroitus (ohjaussauvan täristin), ylinopeusvaroitus jne. paitsi jos
(1)         
miehistö on kiistattomasti todennut, että varoitus
oli virheellinen, kuitenkin sillä edellytyksellä, ettei virheellinen varoitus
aiheuttanut vaikeaa tai vaarallista tilannetta, joka johtui miehistön
reagoinnista varoitukseen; tai
(2)         
järjestelmää käytetään koulutusta tai testausta
varten.
(y)         
Maan läheisyydestä varoittavan järjestelmän
(GPWS/TAWS) varoitus, kun
(1)         
ilma-alus joutuu lähemmäs maata kuin oli
suunniteltu tai odotettu; tai
(2)         
varoitus saadaan mittarisääolosuhteissa tai yöllä
ja sen syyksi todetaan liian suuri vajoamisnopeus (moodi 1); tai
(3)         
varoitus johtuu siitä, ettei laskutelineitä ole
laskettu alas tai laskusiivekkeitä käännetty laskuasentoon lähestymisen
oikeassa vaiheessa (moodi 4); tai
(4)         
miehistön toiminta varoituksen johdosta aiheuttaa
tai olisi saattanut aiheuttaa vaikean tai vaarallisen tilanteen, esim.
mahdollisen porrastusminimin alituksen muuhun liikenteeseen nähden. Tähän
voivat sisältyä minkä tahansa moodin tai tyypin varoitukset eli aiheellinen,
tarpeeton tai virheellinen varoitus.
(z)          
GPWS/TAWS:n esivaroitus (alert), kun miehistön
toiminta varoituksen johdosta aiheuttaa tai olisi saattanut aiheuttaa vaikean
tai vaarallisen tilanteen.
(aa)   Yhteentörmäysvaarasta varoittavan
järjestelmän (ACAS) antamat toimintaohjeet (RA).
(bb)   Suihkumoottorin tai potkurin ilmavirran
aiheuttamat merkittävät vahingot tai vakavat vammat.
1.2.        Hätätilanteet
(a)         
Tulipalo, räjähdys, savu, myrkylliset tai
haitalliset kaasut; epätavallinen haju, vaikka tulipalo olisi sammutettu.
(b)         
Ohjaamomiehistön tai matkustamohenkilöstön
hätätilanteessa käyttämät vakiomenetelmistä poikkeavat menetelmät, kun
(1)         
menetelmä on olemassa, mutta sitä ei käytetä;
(2)         
menetelmää ei ole olemassa;
(3)         
menetelmä on olemassa, mutta se on puutteellinen
tai epätarkoituksenmukainen;
(4)         
menetelmä on virheellinen;
(5)         
käytetään väärää menetelmää.
(c)         
Hätätilanteessa käytettäviksi tarkoitettujen
menetelmien puutteellisuus myös silloin, kun niitä käytetään huolto-, koulutus-
tai testaustarkoituksessa.
(d)         
Ilma-aluksen evakuointiin johtava tapahtuma.
(e)         
Paineistushäiriö.
(f)           
Hätävarustuksen tai määrättyjen
hätätilannemenetelmien käyttö jonkin tilanteen selvittämiseksi.
(g)         
Hätäilmoitukseen ("Mayday" tai
"Pan") johtava tapahtuma.
(h)         
Pelastusjärjestelmien tai -laitteiden, mukaan
luettuina kaikki uloskäynnit ja poistumisvalot, toimintahäiriöt myös huollon,
koulutuksen ja testauksen yhteydessä.
(i)           
Tilanteet, joissa miehistön jäsen joutuu
hätätoimenpiteenä käyttämään varahappea.
1.3.        Miehistön toimintakyvyn
menetys
(a)         
Ohjaamomiehistöön kuuluvan jäsenen toimintakyvyn
menetys, myös ennen lentoonlähtöä tapahtuva, jos katsotaan, että se olisi
voinut johtaa toimintakyvyn menetykseen myös lentoonlähdön jälkeen.
(b)         
Matkustamohenkilöstöön kuuluvan jäsenen
toimintakyvyn menetys, jonka seurauksena hän on kyvytön suorittamaan tehtäviään
hätätilanteessa.
1.4.        Vammat
(a)         
Vaaratilanteet, jotka ovat aiheuttaneet tai
olisivat voineet aiheuttaa merkittäviä vammoja matkustajille tai miehistön
jäsenille, mutta joiden ei katsota olevan onnettomuuksina ilmoitettavia.
(b)         
Miehistön jäsenen tai matkustajan terveyteen
liittyvä vakava tilanne.
1.5.        Sääilmiö
(a)         
Salamanisku, joka aiheuttaa vaurioita
ilma-alukselle tai johtaa jonkin olennaisen toiminnon menetykseen tai
toimintahäiriöön.
(b)         
Raekuuro, joka aiheuttaa vaurioita ilma-alukselle
tai johtaa jonkin olennaisen toiminnon menetykseen tai toimintahäiriöön.
(c)         
Voimakas turbulenssi, joka aiheuttaa vammoja
ilma-aluksessa oleville henkilöille tai jonka katsotaan edellyttävän
ilma-aluksen turbulenssitarkastusta.
(d)         
Windshear-ilmiöön joutuminen.
(e)         
Jäätäviin olosuhteisiin joutuminen, joka aiheuttaa
hallintavaikeuksia tai vaurioita ilma-alukselle tai johtaa jonkin olennaisen
toiminnon menetykseen tai toimintahäiriöön.
1.6.        Turvatoimet
(a)         
Laiton puuttuminen ilma-aluksen toimintaan, mukaan
luettuina pommiuhka ja kaappaus.
(b)         
Vaikeudet päihtyneiden, väkivaltaisten tai häiriötä
aiheuttavien matkustajien hillitsemisessä.
(c)         
Salamatkustajan löytyminen.
1.7.        Muut tapahtumat
(a)         
Usein toistuvat tietyntyyppiset vaaratilanteet,
joiden ei sellaisinaan katsottaisi olevan ilmoitettavia, mutta jotka
toistuvuutensa takia muodostavat mahdollisen vaaran.
(b)         
Lintutörmäys, joka aiheuttaa vaurioita
ilma-alukselle tai johtaa jonkin olennaisen toiminnon menetykseen tai
toimintahäiriöön.
(c)         
Jättöpyörteeseen joutuminen. 
(d)         
Miehistön väsymys, jonka on katsottu aiheuttaneen
vaaraa ilma-alukselle ja siinä oleville henkilöille tai joka olisi saattanut
aiheuttaa tällaista vaaraa, ilma-aluksessa tai maassa.
(e)         
Mikä tahansa muu vaaratilanne, jonka on katsottu
aiheuttaneen vaaraa ilma-alukselle ja siinä oleville henkilöille tai joka olisi
saattanut aiheuttaa tällaista vaaraa, ilma-aluksessa tai maassa.
2.           ILMA-ALUKSEN TEKNIIKKA
2.1.        Rakenne
Kaikkia rakennevaurioita ei tarvitse ilmoittaa.
Ilmoitustarpeesta päätetään vaurion vakavuutta koskevan teknisen arvion
perusteella. Seuraavat esimerkit voidaan ottaa huomioon:
(a)         
Vaurio keskeisessä rakenneosassa, jota ei ole
luokiteltu vaurionsietäväksi (käyttöiältään rajoitettu osa). Keskeisiä
rakenneosia ovat osat, jotka kantavat merkittävän osan ilma-alukseen lennon
aikana, maassa tai paineistuksen takia kohdistuvista kuormituksista ja joiden
vaurioituminen voisi johtaa ilma-aluksen vaaralliseen rikkoutumiseen.
(b)         
Sallitut rajat ylittävä vika tai vaurio keskeisessä
rakenneosassa, joka on luokiteltu vaurionsietäväksi.
(c)         
Rakenneosan sallitut rajat ylittävä vaurio tai
vika, joka voi heikentää rakenteen jäykkyyttä siinä määrin, ettei vaadittuja
aeroelastisen värähtelyn, divergenssin ja ohjainten käänteisvaikutuksen
toleransseja voida enää saavuttaa.
(d)         
Rakenneosan vaurio tai vika, joka saattaa aiheuttaa
massaltaan niin suurten osien irtoamisen, että ne voivat vahingoittaa
ilma-aluksessa olevia henkilöitä.
(e)         
Rakenneosan vaurio tai vika, joka saattaa vaarantaa
järjestelmien asianmukaisen toiminnan. Katso 2 kohta jäljempänä.
(f)           
Jonkin ilma-aluksen rakenneosan irtoaminen lennon
aikana.
2.2.        Järjestelmät
Kaikkiin järjestelmiin ehdotetaan sovellettaviksi
seuraavia yleisiä perusteita:
(a)         
Järjestelmän, järjestelmän osan tai
laitekokonaisuuden rikkoontuminen, merkittävä toimintahäiriö tai vika, kun
vakiotoimintamenetelmiä, toimenpiteitä jne. ei pystytty riittävästi noudattamaan.
(b)         
Miehistön kyvyttömyys hallita järjestelmää, esim.
(1)         
tahaton toiminta;
(2)         
väärä tai puutteellinen toiminta, mukaan lukien
liikerajoitukset ja jäykkyys;
(3)         
potkurin ryntääminen ylikierroksille;
(4)         
mekaaninen irtikytkeytyminen tai vika.
(c)         
Järjestelmän yksinomaisen toiminnan tai
yksinomaisten toimintojen vikaantuminen tai toimintahäiriö (yhteen
järjestelmään on voitu yhdistää useita toimintoja).
(d)         
Interferenssi järjestelmän sisällä tai eri
järjestelmien välillä.
(e)         
Järjestelmään liittyvän suojalaitteen tai
varajärjestelmän vika tai toimintahäiriö.
(f)           
Järjestelmän varmistuksen vika.
(g)         
Mikä tahansa vaaratilanne, joka on aiheutunut
järjestelmän odottamattomasta toiminnasta.
(h)         
Ilma-alustyypeissä, joissa on vain yksi
pääjärjestelmä, järjestelmän osa tai laitekokonaisuus: pääjärjestelmän,
järjestelmän osan tai laitekokonaisuuden rikkoontuminen, merkittävä
toimintahäiriö tai vika.
(i)           
Ilma-alustyypeissä, joissa on useita toisistaan
riippumattomia pääjärjestelmiä, järjestelmien osia tai laitekokonaisuuksia:
useamman kuin yhden pääjärjestelmän, järjestelmän osan tai laitekokonaisuuden
rikkoontuminen, merkittävä toimintahäiriö tai vika.
(j)           
Ilma-aluksen järjestelmiin tai laitteisiin
liittyvien varoitusjärjestelmien toiminta, paitsi jos miehistö toteaa
kiistattomasti varoituksen virheellisyyden, kuitenkin sillä edellytyksellä,
ettei virheellinen varoitus ole aiheuttanut vaikeaa tai vaarallista tilannetta,
joka johtui miehistön reagoinnista varoitukseen.
(k)         
Hydraulinesteen, polttoaineen, öljyn tai muiden
nesteiden vuodot, jotka aiheuttavat palovaaran tai ilma-aluksen rakenteiden,
järjestelmien tai laitteiden mahdollisesti vaarallisen saastumisen tai jotka
aiheuttavat vaaraa ilma-aluksessa oleville henkilöille.
(l)           
Näyttöjärjestelmän toimintahäiriö tai vika, jonka
seurauksena miehistö voi saada harhaanjohtavia näyttöjä.
(m)       
Mikä tahansa vika, toimintahäiriö tai puute, kun se
tapahtuu lennon kriittisessä vaiheessa ja on järjestelmän toiminnan kannalta
merkittävä.
(n)         
Todellisten suoritusarvojen jääminen huomattavasti
hyväksyttyjä suoritusarvoja alhaisemmiksi, mikä on aiheuttanut vaarallisen
tilanteen (ottaen huomioon suoritusarvojen laskentamenetelmän tarkkuus), mukaan
lukien jarrutusteho, polttoaineenkulutus jne.
(o)         
Ohjainpintojen epäsymmetrinen toiminta, esim.
laskusiivekkeet, etureunasolakot, spoilerit jne.
Tämän liitteen lisäyksessä luetellaan esimerkkejä
ilmoitettavista vaaratilanteista, kun näitä yleisiä perusteita sovelletaan
tiettyihin järjestelmiin.
2.3.        Työntövoima (mukaan luettuina
moottorit, potkurit ja roottorijärjestelmät) ja apuvoimalaitteet
(a)         
Moottorin sammuminen, sammuttaminen tai
toimintahäiriö.
(b)         
Suurella nopeudella pyörivän laitteen liian suuri
kierrosnopeus tai kyvyttömyys hallita kierrosnopeutta (esim. apuvoimalaite,
ilmakäynnistin, ilmastointilaite, patoilmaturbiini, potkuri tai roottori).
(c)         
Moottorin osan vika tai toimintahäiriö, jolla on
yksi tai useampia seuraavista vaikutuksista:
(1)         
osien/sirpaleiden sinkoutuminen suojuksen läpi;
(2)         
hallitsematon sisäinen tai ulkoinen tulipalo tai
kuumien kaasujen purkautuminen;
(3)         
työntövoiman suuntautuminen muuhun kuin ohjaajan
haluamaan suuntaan;
(4)         
reverssin toimimattomuus tai tahaton toiminta;
(5)         
kyvyttömyys säätää tehoa, työntövoimaa tai
kierroslukua;
(6)         
moottorin kiinnitysrakenteen vikaantuminen;
(7)         
moottorin olennaisen osan osittainen tai
täydellinen menetys;
(8)         
tiheä ja näkyvä savu tai myrkyllinen aine, joiden
pitoisuus on riittävän suuri aiheuttamaan miehistön tai matkustajien
toimintakyvyn menetyksen;
(9)         
kyvyttömyys pysäyttää moottori tavanomaisten
menetelmien avulla;
(10)     
toimintakunnossa oleva moottori ei käynnisty.
(d)         
Työntövoiman tai tehon tahaton menetys, muutos tai
vaihtelu, joka luokitellaan työntövoiman tai tehonhallinnan menetykseksi
(LOTC):
(1)         
yksimoottorisessa ilma-aluksessa; tai
(2)         
kun sitä pidetään liian suurena ilma-alukselle; tai
(3)         
kun se voi vaikuttaa useampaan kuin yhteen
moottoriin monimoottorisessa ilma-aluksessa ja erityisesti kaksimoottorisessa
ilma-aluksessa; tai
(4)         
monimoottorisessa ilma-aluksessa, kun samaa tai
vastaavaa moottorityyppiä käytetään ilma-aluksessa, jossa tilannetta
pidettäisiin vaarallisena tai kriittisenä.
(e)         
Käyttöiältään rajoitetun osan vika, joka aiheuttaa
osan poistamisen ennen sen käyttöiän loppua.
(f)           
Samasta syystä johtuvat viat, jotka voivat johtaa
moottorin pysäyttämiseen lennon aikana niin usein, että on olemassa
mahdollisuus, että saman lennon aikana on pysäytettävä useampi kuin yksi
moottori.
(g)         
Moottorin rajoitin- tai säätölaite ei toimi sitä
tarvittaessa tai toimii tahattomasti.
(h)         
Moottoriparametrien ylitys.
(i)           
Vieraan esineen aiheuttamat vauriot (FOD).
            Potkurit ja potkurien
voimansiirto
(j)           
Potkurin tai moottorin minkä tahansa osan vika tai
toimintahäiriö, joka johtaa yhteen tai useampaan seuraavista tilanteista:
(1)         
potkurin ylikierrokset;
(2)         
liiallisen ilmanvastuksen syntyminen;
(3)         
työntövoiman suuntautuminen ohjaajan haluamaan
suuntaan nähden päinvastaiseen suuntaan;
(4)         
potkurin tai sen olennaisen osan irtoaminen;
(5)         
vika, joka johtaa liialliseen epätasapainoon;
(6)         
potkurin lapojen tahaton liikkuminen pienemmälle
nousukulmalle kuin se, joka on määrätty vähimmäisarvoksi lennon aikana;
(7)         
potkuria ei pystytä lepuuttamaan;
(8)         
potkurin nousukulmaa ei pystytä muuttamaan;
(9)         
tahaton nousukulman muutos;
(10)     
vääntömomentin tai nopeuden hallitsematon vaihtelu;
(11)     
osien irtoaminen alhaisella nopeudella.
            Roottorit ja roottorien
voimansiirto
(k)         
Pääroottorin vaihteiston tai kiinnityksen vaurio
tai vika, joka voisi johtaa roottorikokoonpanon irtoamiseen lennon aikana
ja/tai roottorin säädön toimintahäiriöihin.
(l)           
Pyrstöroottorin, voimansiirron ja vastaavien
järjestelmien vauriot.
            Apuvoimalaitteet
(m)       
Apuvoimalaitteen sammuminen tai vikaantuminen, kun
sen on oltava käytettävissä esimerkiksi ETOPS-toimintaa koskevien vaatimusten
tai minimivarusteluettelon mukaisesti.
(n)         
Apuvoimalaitetta ei voida sammuttaa.
(o)         
Ylikierrokset.
(p)         
Apuvoimalaite ei käynnisty, kun sitä tarvitaan
toiminnallisista syistä.
2.4.        Inhimilliset tekijät
Vaaratilanne, jossa mikä tahansa ilma-aluksen
suunnittelun piirre tai puute olisi saattanut johtaa käyttövirheeseen, joka voi
myötävaikuttaa vaaratilanteen tai onnettomuuden syntyyn.
2.5.        Muut tapahtumat
(a)         
Vaaratilanne, jossa mikä tahansa ilma-aluksen
suunnittelun piirre tai puute olisi saattanut johtaa käyttövirheeseen, joka voi
myötävaikuttaa vaaratilanteen tai onnettomuuden syntyyn.
(b)         
Vaaratilanne, jota ei tavallisesti pidetä
ilmoitettavana (esimerkiksi sisustuksessa ja matkustamon varusteissa tai
vesijärjestelmässä), kun poikkeaman esiintymisolosuhteet johtivat siihen, että
tilanne aiheutti vaaraa ilma-alukselle tai siinä oleville henkilöille.
(c)         
Tulipalo, räjähdys, savu, myrkylliset tai
haitalliset kaasut.
(d)         
Muu tilanne, joka voisi aiheuttaa vaaraa
ilma-alukselle tai vaikuttaa ilma-aluksessa olevien henkilöiden tai sen
läheisyydessä maassa olevien ihmisten tai omaisuuden turvallisuuteen.
(e)         
Matkustamokuulutusjärjestelmän vaurio tai vika,
jonka vuoksi järjestelmä ei toimi tai kuulutuksia ei voi kuulla.
(f)           
Ohjaajan istuimen säädön rikkoutuminen lennon
aikana.
3.           ILMA-ALUKSEN HUOLTO JA KORJAUS
(a)         
Ilma-aluksen osien tai laitteiden virheellinen
kokoonpano, joka havaitaan sellaisen tarkastus- tai testausmenettelyn aikana,
jota ei ole laadittu nimenomaan tätä tarkoitusta varten.
(b)         
Rakennevaurioon johtava kuuman vuodatusilman vuoto.
(c)         
Käyttöiältään rajoitetun osan vika, joka aiheuttaa
osan poistamisen ennen sen käyttöiän loppua.
(d)         
Mistä tahansa syystä (esimerkiksi aeroelastisesta
värähtelystä, jäykkyyden heikkenemisestä tai rakenteen vaurioitumisesta) johtuvat
vauriot tai viat (esimerkiksi säröt, murtumat, korroosio, delaminaatio,
liitosten aukeaminen jne.):
(1)         
primaarirakenteissa tai keskeisissä rakenne-osissa
(siten kuin ne on määritelty valmistajan korjauskäsikirjassa), kun tällainen
vaurio tai vika ylittää korjauskäsikirjassa määritellyt raja-arvot ja
edellyttää korjausta tai osan täydellistä tai osittaista vaihtamista;
(2)         
sekundaarirakenteissa, jos vaurio tai vika on
aiheuttanut tai olisi voinut aiheuttaa vaaraa ilma-alukselle;
(3)         
moottorissa, potkurissa tai pyöriväsiipisen
ilma-aluksen roottorijärjestelmässä.
(e)         
Järjestelmän tai laitteen rikkoutuminen,
toimintahäiriö tai vika, vaurio tai toiminnan heikkeneminen, joka on havaittu
lentokelpoisuusmääräysten tai muiden valvovan viranomaisen antamien pakollisten
vaatimusten noudattamisen yhteydessä, kun:
(1)         
määräystä noudattava ilmoittajaorganisaatio
havaitsee vaurion tai vian ensimmäistä kertaa;
(2)         
vaurio tai vika havaitaan tämän jälkeen uudelleen
ja se ylittää määräyksissä ilmoitetut sallitut raja-arvot ja/tai julkaistuja korjausmenetelmiä
ei ole saatavilla.
(f)           
Pelastusjärjestelmien tai -laitteiden, mukaan
luettuina kaikki uloskäynnit ja poistumisvalot, toimintahäiriöt myös huollon ja
testauksen yhteydessä.
(g)         
Vaadittujen huoltomenetelmien noudattamatta
jättäminen tai merkittävät virheet niiden noudattamisessa.
(h)         
Tuotteet, osat, laitteet tai materiaalit, joiden
alkuperä on tuntematon tai epäilyttävä.
(i)           
Harhaanjohtavat, virheelliset tai riittämättömät
huoltotiedot tai ‑menetelmät, jotka voivat johtaa huoltovirheisiin.
(j)           
Ilma-aluksen järjestelmien ja laitteiden
testauksessa tai tarkastuksessa käytettävien maalaitteiden rikkoutumiset,
toimintahäiriöt ja viat, jos ongelma ei käynyt selvästi ilmi vaadituissa
tavanomaisissa tarkastuksissa ja testauksissa ja tämä aiheuttaa vaarallisen
tilanteen.
4.           LENNONVARMISTUSPALVELUT, LAITTEISTOT JA
MAAPALVELUT
4.1.        Lennonvarmistuspalvelut
Katso liite IB: luettelo ilmoitettavista
lennonvarmistukseen liittyvistä vaaratilanteista.
4.2.        Lentopaikat ja lentopaikkojen
varustus ja palvelut
(a)         
Maahenkilöstön ja ilmaliikennepalvelun välisen
radioyhteyden menetys.
(b)         
Paloaseman hälytysjärjestelmän häiriö.
(c)         
Pelastus- ja palontorjuntapalveluja ei
käytettävissä vaatimusten mukaisesti.
(d)         
Lentopaikan toimintaolosuhteiden merkittävä
muuttuminen, joka voi johtaa vaarallisiin tilanteisiin ja jota ei ole
ilmoitettu ilmaliikennepalvelulle.
4.3.        Matkustajista huolehtiminen,
matkatavarat ja rahti
(a)         
Kuljetetusta matkatavarasta tai rahdista aiheutunut
ilma-aluksen rakenteiden, järjestelmien ja laitteiden merkittävä saastuminen.
(b)         
Matkustajien, matkatavaroiden tai rahdin
virheellinen kuormaus, jolla on todennäköisesti merkittävä vaikutus
ilma-aluksen massaan ja/tai massakeskiön asemaan.
(c)         
Matkatavaroiden tai rahdin (käsimatkatavarat mukaan
luettuina) virheellinen sijoittaminen, joka todennäköisesti aiheuttaa vaaraa
ilma-alukselle, sen laitteille tai siinä oleville henkilöille tai vaikeuttaa
ilma-aluksen evakuointia.
(d)         
Rahtikonttien tai suurten rahtitavaroiden
riittämätön kiinnitys.
(e)         
Vaarallisten aineiden kuljettaminen tai
kuljettamisen yritys sovellettavien määräysten vastaisesti, mukaan luettuina
vaarallisten aineiden virheelliset merkinnät ja pakkaaminen.
4.4.        Ilma-aluksen maahuolinta ja
asematasolla tehtävät huoltotoimet
(a)         
Merkittävä vuoto polttoaineen tankkauksen aikana.
(b)         
Väärän polttoainemäärän tankkaus, jolla on
todennäköisesti merkittävä vaikutus ilma-aluksen toiminta-aikaan,
suoritusarvoihin, massakeskiön asemaan tai rakenteelliseen lujuuteen.
(c)         
Ilma-aluksen järjestelmien ja laitteiden
testauksessa tai tarkastuksessa käytettävien maalaitteiden viat, toimintahäiriöt
ja puutteet, jos ongelma ei käynyt selvästi ilmi vaadituissa tavanomaisissa
tarkastuksissa ja testauksissa ja tämä aiheuttaa vaarallisen tilanteen.
(d)         
Vaadittujen huoltotoimien suorittamatta jättäminen
tai merkittävät virheet niiden suorittamisessa.
(e)         
Epäpuhtaan tai väärän tyyppisen polttoaineen tai
muiden välttämättömien nesteiden ja kaasujen täydennys (mukaan luettuina happi
ja juomavesi).
Lisäys
LIITTEESSÄ I olevaan A osaan
Seuraavassa annetaan esimerkkejä
ilmoitettavista vaaratilanteista, kun liitteessä I olevan A osan 2.2 kohdassa
lueteltuja yleisiä perusteita sovelletaan yksittäisiin järjestelmiin.
1.           Ilmastointi/tuuletus
(a)         
avioniikan jäähdytyksen täydellinen toimimattomuus;
(b)         
paineistushäiriö.
2.           Automaattiohjausjärjestelmä
(a)         
automaattiohjausjärjestelmä ei kytkettynä ollessaan
suorita haluttua toimintoa;
(b)         
miehistön ilmoittamat, automaattiohjausjärjestelmän
toimintaan liittyvät merkittävät vaikeudet ilma-aluksen hallinnassa;
(c)         
viat automaattiohjausjärjestelmän
irtikytkentälaitteessa;
(d)         
automaattiohjauksen toimintatilan tahaton muutos.
3.           Yhteydenpito
(a)         
matkustamokuulutusjärjestelmän vaurio tai vika,
jonka vuoksi järjestelmä ei toimi tai kuulutuksia ei voi kuulla;
(b)         
radioyhteyden täydellinen menetys lennon aikana.
4.           Sähköjärjestelmä
(a)         
yhden sähkönjakelujärjestelmän toimimattomuus
(vaihto- tai tasavirta);
(b)         
kaikkien tai useamman kuin yhden
sähköntuottojärjestelmän toimimattomuus;
(c)         
sähköntuottojärjestelmän varajärjestelmä ei toimi.
5.           Ohjaamo/matkustamo/rahtitila
(a)         
ohjaajan istuimen säädön rikkoutuminen;
(b)         
pelastusjärjestelmien tai -laitteiden
toimintahäiriöt, mukaan luettuina evakuoinnin merkkijärjestelmä, kaikki
uloskäynnit,
(c)         
hätävalaistus jne.;
(d)         
rahdin kiinnitys ei toimi.
6.           Palontorjuntajärjestelmä
(a)         
palovaroitukset lukuun ottamatta niitä, jotka
todetaan heti virheellisiksi;
(b)         
palon tai savun ilmaisu- tai torjuntajärjestelmän
toimintahäiriö tai vika, jota ei havaittu ja joka voisi aiheuttaa
palonilmaisu-, tai -torjuntajärjestelmän toimimattomuuden tai vajaatoiminnan;
(c)         
kun todellinen palo tai savu ei aiheuta varoitusta.
7.           Ohjaimet
(a)         
laskusiivekkeiden, etureunasolakoiden, spoilereiden
jne. epäsymmetrinen toiminta;
(b)         
pääohjainten tai niihin liittyvien säätölaippojen
ja lukitusjärjestelmien toiminnassa ilmenevät liikerajoitukset, jäykkyys tai
heikko tai viivästynyt toiminta;
(c)         
ohjainpinnan liian suuri liike;
(d)         
miehistön tuntema ohjainpintojen värähtely;
(e)         
ohjaimen mekaaninen irtikytkeytyminen tai vika;
(f)           
ilma-aluksen tavanomaisen ohjattavuuden merkittävä
vaikeutuminen tai lento-ominaisuuksien merkittävä heikkeneminen.
8.           Polttoainejärjestelmä
(a)         
polttoainemäärän mittausjärjestelmän
toimintahäiriö, joka aiheuttaa ilma-aluksessa olevan polttoainemäärän näytön
rikkoutumisen tai virheellisen näyttämän;
(b)         
polttoainevuoto, joka aiheuttaa suuren
polttoainemenetyksen, palovaaran tai merkittävää saastumista;
(c)         
polttoaineen pikatyhjennysjärjestelmän
toimintahäiriö tai vika, joka aiheuttaa huomattavan polttoainemäärän tahattoman
menetyksen, palovaaran, ilma-aluksen laitteiden vaarallisen saastumisen tai
pikatyhjennysjärjestelmän toimimattomuuden;
(d)         
polttoainejärjestelmän toimintahäiriöt tai viat,
joilla on merkittävä vaikutus polttoaineen syöttöön ja/tai jakeluun;
(e)         
kyvyttömyys siirtää polttoainetta tai käyttää
kaikkea käytettävissä olevaa polttoainetta.
9.           Hydraulijärjestelmä
(a)         
yhden hydraulijärjestelmän rikkoutuminen (ainoastaan
ETOPS-toiminnassa);
(b)         
eristysjärjestelmän rikkoutuminen;
(c)         
useamman kuin yhden hydraulipiirin rikkoutuminen;
(d)         
hydraulijärjestelmän varajärjestelmän
rikkoutuminen;
(e)         
ilmakäyttöisen generaattorin tahaton ulostulo.
10.         Jäätymisilmaisin ja
jäänestojärjestelmä
(a)         
jäätymisen estojärjestelmän tai
jäänpoistojärjestelmän rikkoutuminen tai vajaatoiminta, jota ei havaittu;
(b)         
useamman kuin yhden anturilämmitysjärjestelmän
rikkoutuminen;
(c)         
jäänpoisto siivistä ei onnistu symmetrisesti;
(d)         
poikkeuksellinen jäänmuodostus, jolla on
merkittäviä vaikutuksia suorituskykyyn tai hallintaominaisuuksiin;
(e)         
miehistön ulos näkeminen vaikeutuu merkittävästi.
11.         Mittari-, varoitus- ja
tallennusjärjestelmät
(a)         
mittarin tai näyttölaitteen toimintahäiriö tai
vika, kun miehistölle tulevat huomattavasti harhaanjohtavat näytöt voivat
johtaa siihen, että miehistö käyttää jotain olennaista järjestelmää
virheellisesti;
(b)         
järjestelmän punaisen varoitustoiminnon
rikkoutuminen;
(c)         
kuvaruutunäytöillä varustetut ohjaamot (glass
cockpits): useamman kuin yhden näyttö- tai varoitustoimintoja suorittavan
näyttöyksikön tai tietokoneen rikkoutuminen tai toimintahäiriö.
12.         Laskutelineet/jarrut/renkaat
(a)         
tulipalo jarruissa;
(b)         
jarrutustehon merkittävä heikkeneminen;
(c)         
epäsymmetrinen jarrutus, joka aiheuttaa kulkuradan
merkittävän muutoksen;
(d)         
laskutelineen vapaapudotusjärjestelmä ei toimi
(myös säännöllisten testien yhteydessä):
(e)         
laskutelineiden tahaton ulostulo tai sisään
vetäytyminen tai niiden luukkujen tahaton avautuminen tai sulkeutuminen;
(f)           
useamman kuin yhden renkaan puhkeaminen.
13.         Navigaatiolaitteet
(tarkkuuslähestymisjärjestelmä mukaan luettuna) ja lentotietojärjestelmät
(a)         
navigaatiolaitteiden täydellinen rikkoutuminen tai
useat toimintahäiriöt;
(b)         
lentotietojärjestelmän täydellinen rikkoutuminen
tai useat toimintahäiriöt;
(c)         
merkittävästi harhaanjohtavat näytöt;
(d)         
merkittävät navigointivirheet, joiden katsotaan
johtuvan virheellisistä tiedoista tai tietokannan koodausvirheestä;
(e)         
odottamattomat sivuttais- ja korkeussuuntaiset
lentoradan muutokset, jotka eivät johdu ohjaajan toiminnasta;
(f)           
maassa olevien suunnistuslaitteiden ongelmat, jotka
johtavat merkittäviin navigointivirheisiin, jotka eivät liity siirtymisiin
inertiasuunnistuksesta radiosuunnistukseen.
14.         Paineistetun ilma-aluksen
happijärjestelmä
(a)         
ohjaamon hapensyötön toimimattomuus;
(b)         
hapensyötön toimimattomuus merkittävälle
matkustajamäärälle (yli 10 %) myös silloin, kun se havaitaan huollon,
koulutuksen tai testauksen yhteydessä.
15.         Vuodatusilmajärjestelmä
(a)         
palovaroituksen tai rakennevaurion aiheuttava
kuuman vuodatusilman vuoto;
(b)         
kaikkien vuodatusilmajärjestelmien rikkoutuminen;
(c)         
vuodatusilman vuodonilmaisujärjestelmän
rikkoutuminen.
B osa: Luettelo ilmoitettavista lennonvarmistuspalveluihin liittyvistä
vaaratilanteista
Huomautus 1: Vaikka
tässä osassa luetellaan suurin osa ilmoitettavista vaaratilanteista, luettelo
ei kuitenkaan voi olla täysin kattava. Asianosaisten on ilmoitettava myös
kaikki muut vaaratilanteet, joiden he katsovat täyttävän ilmoitusvelvollisuuden
kriteerit.
Huomautus 2: Tämä
osa ei sisällä asetuksessa (EU) N:o 996/2010 määriteltyjä onnettomuuksia ja
vakavia vaaratilanteita. Onnettomuuksista ja vakavista vaaratilanteista
ilmoittamista koskevien muiden, asetuksessa (EU) N:o 996/2010 määriteltyjen
vaatimusten lisäksi onnettomuudet ja vakavat vaaratilanteet olisi ilmoitettava
myös poikkeamien pakollisissa ilmoitusjärjestelmissä.
Huomautus 3: Tämä
osa sisältää lennonvarmistuspalveluihin liittyvät vaaratilanteet, jotka
muodostavat todellisen tai mahdollisen vaaran lentoturvallisuudelle tai jotka
voivat vaarantaa turvallisen lennonvarmistuspalvelun antamisen.
Huomautus 4: Tämän
osan sisältö ei estä ilmoittamasta kaikkia vaaratilanteita, tilanteita tai
olosuhteita, jotka voivat vaarantaa ilma-aluksen turvallisuuden, jos ne
toistuisivat muissa todennäköisissä olosuhteissa, tai jos niiden annetaan
jatkua puuttumatta asiaan.
(1)                   
Yhteentörmäyksen uhka (mukaan lukien kaikki
tilanteet, joissa ilma-aluksen katsotaan olleen liian lähellä toista
ilma-alusta / maata / ajoneuvoa / henkilöä tai esinettä):
(a)         
Porrastusminimin alitus
(b)         
Riittämätön porrastus
(c)         
Maahan törmäyksen uhka ilma-aluksen ollessa
normaalisti ohjaajan hallinnassa
(d)         
Kiitotieturvallisuuteen liittyvä poikkeama (runway
incursion), jossa väistöliike on välttämätön.
(2)                   
Yhteentörmäysriski tai yhteentörmäyksen uhka
(mukaan lukien kaikki tilanteet, joissa onnettomuus tai yhteentörmäyksen uhka
on mahdollinen, jos lähellä on toinen ilma-alus):
(a)         
Kiitotieturvallisuuteen liittyvä poikkeama, jossa
väistöliike ei ole välttämätön
(b)         
Ajautuminen ulos kiitotieltä
(c)         
Ilma-aluksen poikkeaminen lennonjohdon selvityksestä
(d)         
Ilma-aluksen poikkeaminen sovellettavasta
ilmaliikenteen hallinnan säännöstöstä
(1)         
Ilma-aluksen poikkeaminen sovellettavista
julkaistuista ilmaliikenteen hallintamenetelmistä
(2)         
Luvaton lentäminen ilmatilaan
(3)         
Poikkeaminen ilmaliikenteen hallintaan liittyvistä
ilma-aluksen laite- ja toimintavaatimuksista, joista on määrätty
sovellettavassa säännöstössä.
(3)                   
Ilmaliikenteen hallintaan liittyvät vaaratilanteet
(mukaan lukien tilanteet, jotka vaikuttavat mahdollisuuksiin antaa turvallista
ilmaliikenteen hallintapalvelua, ja tilanteet, joissa ilma-aluksen turvallinen
toiminta ei riskistä huolimatta ole vaarantunut).
                        Tähän sisältyvät
seuraavat vaaratilanteet:
(a)         
Kyvyttömyys antaa ilmaliikenteen hallintapalvelua
(1)         
Kyvyttömyys antaa ilmaliikennepalvelua
(2)         
Kyvyttömyys antaa ilmatilan hallintapalvelua
(3)         
Kyvyttömyys antaa ilmaliikennevirtojen
säätelypalvelua
(b)         
Viestintätoiminnon häiriö
(c)         
Valvontatoiminnon häiriö
(d)         
Tietojenkäsittely- ja tiedonjakelutoiminnon häiriö
(e)         
Navigaatiotoiminnon häiriö
(f)           
Ilmaliikenteen hallintajärjestelmän turvatoimet.
Lisäys
liitteessä I olevaan B osaan
Seuraavassa annetaan esimerkkejä
ilmaliikenteen hallintaan liittyvistä vaaratilanteista, joista on ilmoitettava,
kun liitteessä I olevan B osan 3 kohdassa lueteltuja yleisiä perusteita
sovelletaan ilma-aluksen toimintaan.
1.           Selvästi virheellisten,
puutteellisten tai harhaanjohtavien tietojen antaminen maassa olevissa
tietolähteissä, kuten ilmaliikennepalvelussa (ATS), lähestymisalueiden
automaattisessa tiedotuspalvelussa (ATIS), sääpalvelussa,
suunnistustietokannoissa, kartoissa, kaavioissa, ilmailutiedotuspalvelussa
(AIS), käsikirjoissa jne.
2.           Vaadittua pienempi
korkeusvara maastoon.
3.           Virheellisten
ilmanpainetietojen (korkeusmittariasetuksen) antaminen.
4.           Tärkeiden viestien
virheellinen lähettäminen, vastaanotto tai tulkinta, kun tämä aiheuttaa
vaarallisen tilanteen.
5.           Porrastusminimin alitus.
6.           Luvaton lentäminen
ilmatilaan.
7.           Laittomat
radiopuhelinlähetykset.
8.           Lennonvarmistuspalvelun maa-
tai satelliittilaitteiden vika.
9.           Merkittävä häiriö
lennonjohdossa / ilmaliikenteen hallinnassa tai lentopaikan rakenteiden kunnon
merkittävä heikkeneminen.
10.         Lentopaikan kenttäalueella
ja/tai suunnistuslaitteiden suoja-alueella on ilma-aluksia, ajoneuvoja,
eläimiä, ihmisiä tai vieraita esineitä, jotka aiheuttavat vaarallisen tai
mahdollisesti vaarallisen tilanteen.
11.         Lentopaikan kenttäalueella
olevien esteiden tai vaarojen virheellinen tai riittämätön merkitseminen, mikä
aiheuttaa vaarallisen tilanteen.
12.         Lentopaikan valojen
sammuminen, merkittävä toimintahäiriö tai puuttuminen.
Liite II:
LUETTELO POIKKEAMIEN PAKOLLISEEN ILMOITUSJÄRJESTELMÄÄN SOVELLETTAVISTA
MÄÄRÄAJOISTA JA VAATIMUKSISTA
1.           Ilmoittamisen määräaika
1.1.        Yleissääntö
Poikkeama on ilmoitettava 4 artiklan mukaisesti 72
tunnin kuluessa.
1.2.        Erityistapaukset
(a)                   
Ilmoitus on tehtävä viipymättä seuraavissa
tapauksissa: "yhteentörmäysvaara minkä tahansa lentävän laitteen kanssa;
virheelliset lennonjohtomenetelmät tai niiden menetelmien noudattamatta
jättäminen, joita ilmaliikennepalvelun tai ohjaamomiehistön olisi pitänyt
noudattaa; ilmaliikennepalvelun laitteiden häiriö" asetuksen N:o 859/2008[22] (EU-OPS) 1.420 kohdan d
alakohdan 1 alakohdan mukaisesti.
(b)                   
Ilmoitus on tehtävä välittömästi, kun kyse on
asetuksen N:o 859/2008 (EU-OPS´) 1.420 kohdan d alakohdan 3 alakohdan mukaisista
lintujen aiheuttamista vaaratilanteista.
(c)                   
Ilmoitus on tehtävä laskun jälkeen, kun kyse on
asetuksen N:o 859/2008 (EU-OPS) 1.420 kohdan d alakohdan 3 alakohdan mukaisesta
lintutörmäyksestä, josta on aiheutunut ilma-alukselle merkittävä vaurio tai jonkin
tärkeän toiminnon menetys tai häiriö.
(d)                   
Ilmoitus on tehtävä mahdollisimman pian, kun kyse
on asetuksen N:o 859/2008 (EU-OPS) 1.420 kohdan d alakohdan 5 alakohdan
mukaisesta ilma-aluksessa tapahtuneesta laittomasta puuttumisesta lentoon.
(e)                   
Ilmoitus on tehtävä mahdollisimman pian, kun lennon
aikana ilmenee asetuksen N:o 859/2008 (EU-OPS) 1.420 kohdan d alakohdan 6
alakohdan mukaisia mahdollisesti vaarallisia olosuhteita, kuten maa- tai
suunnistuslaitteiden häiriö, vaarallinen sääilmiö tai vulkaaninen tuhkapilvi.
2.           Pakolliset tietokentät
2.1.        Yleiset tietokentät
Jokaisessa 4 ja 5 artiklan mukaisesti kerätyssä
poikkeamailmoituksessa on oltava vähintään seuraavat tiedot:
(1)         
Otsikko 
·              
Otsikko
(2)         
Arkistointitiedot 
·              
Vastuussa oleva yksikkö
·              
Asian numero
·              
Poikkeaman tilanne
(3)         
Milloin
·              
Paikallinen päivämäärä
·              
Paikallinen kellonaika
·              
UTC-päivämäärä 
·              
UTC-kellonaika
                        (Jos valitaan vain
yksi päivämäärä / kellonaika, sen on oltava UTC)
(4)         
Missä
·              
Poikkeaman tapahtumavaltio / ‑alue
·              
Poikkeaman tapahtumapaikka
(5)         
Luokitus
·              
Poikkeaman luokka
·              
Poikkeaman ryhmä
(6)         
Vakavuus
·              
Suurin aiheutunut vahinko
·              
Vamman aste
·              
Vahingot kolmansille osapuolille – (suositeltava
kenttä – ei aina tarpeellinen) 
·              
Lentopaikalle aiheutunut vahinko – (suositeltava
kenttä – ei aina tarpeellinen)
(7)         
Yhteys ilmaliikenteen hallintaan (jos merkitystä)
·              
Ilmaliikenteen hallinnan osuus tapahtuneeseen
(8)         
Sää (jos merkitystä)
·              
Oliko sääolosuhteilla vaikutusta
                        Jos vastaus on kyllä: 
·              
Sääolosuhteet
·              
Valaistusolosuhteet
·              
Tuulen nopeus
·              
Näkyvyys
·              
Ilman lämpötila
(9)         
Selostus
·              
Selostuksen kieli
·              
Selostus
(10)     
Tapahtumat 
·              
Tapahtuman tyyppi
·              
Tapahtuman vaihe
(11)     
Riskiluokitus 
2.2.        Erityiset tietokentät
            Jos poikkeamassa oli osallisena
ilma-alus, on annettava seuraavat tiedot:
(1)         
Ilma-aluksen tunnistetiedot
·              
Rekisteröintivaltio
·              
Merkki / Malli / Sarja
·              
Ilma-aluksen sarjanumero
·              
Ilma-aluksen rekisteritunnus
(2)         
Ilma-aluksen käyttö
·              
Lentotoiminnan harjoittaja
·              
Toiminnanharjoittajan tyyppi
(3)         
Ilma-aluksen kuvaus
·              
Ilma-alusluokka
·              
Käyttövoimatyyppi
·              
Moottorien lukumäärä
·              
Painoluokitus
(4)         
Tapahtuman kuvaus
·              
Edellinen lähtöpaikka
·              
Suunniteltu määräpaikka
·              
Lennon vaihe
·              
Poikkeama maassa
·              
Laskun tyyppi (suositeltava kenttä – ei aina
tarpeen)
·              
Laskupaikka (suositeltava kenttä – ei aina tarpeen)
(5)         
ATS
·              
Noudatetut lentosäännöt
·              
Liikenteen tyyppi
Liite III:
LUETTELO ASIANOSAISISTA
(a)                   
Luettelo asianosaisista, jotka voivat saada
tietoja 11 artiklan 4 kohdan mukaisen tapauskohtaisen päätöksen tai 11 artiklan
6 kohdan mukaisen yleisen päätöksen perusteella
1.           Valmistajat:
ilma-alusten, moottoreiden, potkureiden ja ilma-alusten osien ja laitteiden
suunnittelijat ja valmistajat; ilmaliikenteen hallinnan järjestelmien ja
rakenneosien suunnittelijat ja valmistajat; lennonvarmistuspalvelun
järjestelmien ja rakenneosien suunnittelijat ja valmistajat; lentopaikan
kenttäalueella käytettävien järjestelmien ja laitteiden suunnittelijat ja
valmistajat.
2.           Huolto: ilma-alusten,
moottoreiden, potkureiden ja ilma-alusten osien ja laitteiden huoltoon tai
peruskorjaukseen osallistuvat organisaatiot; lentosuunnistuslaitteistojen
asentamiseen, muutostöihin, huoltoon, korjaukseen, peruskorjaukseen,
lentomittaukseen tai tarkastukseen osallistuvat organisaatiot; lentopaikan
kenttäalueen järjestelmien, rakenneosien ja laitteiden huoltoon tai
peruskorjaukseen osallistuvat organisaatiot.
3.           Toiminnanharjoittajat: lentoyhtiöt
ja ilma-alusten käyttäjät ja niiden yhdistykset; lentopaikkojen pitäjät
ja niiden yhdistykset.
4.           Lennonvarmistuspalvelun ja
ilmaliikenteen hallintaan liittyvien palvelujen tarjoajat
5.           Lentopaikan
palveluntarjoajat: ilma-alusten maahuolinnasta vastaavat organisaatiot,
joiden tehtävänä on muun muassa tankkaus, huoltotoimet, kuormauslaskelman
laadinta, kuormaus, jäänpoisto ja hinaus lentopaikalla, sekä palontorjunnasta
ja pelastuspalveluista vastaavat organisaatiot.
6.           Ilmailualan
koulutusorganisaatiot
7.           Kolmansien maiden
organisaatiot: kolmansien maiden ilmailuviranomaiset ja
onnettomuustutkintaviranomainen.
8.           Kansainväliset
ilmailujärjestöt
9.           Tutkimus: Julkiset ja
yksityiset tutkimuslaboratoriot, -keskukset ja -yksiköt; ilmailun turvallisuutta tutkivat
korkeakoulut.
(b)                   
Luettelo asianosaisista, jotka voivat saada
tietoja 11 artiklan 4 ja 5 kohdan mukaisen tapauskohtaisen päätöksen
perusteella
1.           Lentäjät (yksityishenkilöinä)
2.           Lennonjohtajat (yksityishenkilöinä)
ja muu ilmaliikenteen hallintaan ja lennonvarmistukseen osallistuva henkilöstö,
joka suorittaa turvallisuuteen liittyviä tehtäviä
3.           Insinöörit/teknikot /
lennonvarmistustekninen henkilöstö / lentotoiminnan (tai lentopaikan) johtajat
(yksityishenkilöinä)
4.           Turvallisuuteen liittyviä
tehtäviä suorittavan henkilöstön ammatilliset edustuselimet
LIITE IV: PYYNTÖ SAADA TIETOJA EUROOPPALAISESTA KESKUSREKISTERISTÄ
1.           Nimi:  
            Asema: 
            Yhteisö:            
            Osoite: 
            Puhelin: 
            Sähköposti:      
            Päiväys:            
            Asian luonne:    
            Asianosaisten ryhmä, johon
tietojen pyytäjä kuuluu (ks. poikkeamien ilmoittamisesta      siviili-ilmailun
alalla annetun Euroopan parlamentin ja neuvoston asetuksen (EU) N:o            …/…
liite III):  
2.           Pyydetyt tiedot
(yksilöi pyyntö mahdollisimman tarkasti ja ilmoita päivämäärä tai ajanjakso,
jolta tietoja halutaan):
3.           Pyynnön perustelut:
4.           Tietojen käyttötarkoitus:
5.           Päivämäärä, johon mennessä
tiedot on toimitettava: 
6.           Lähetä täytetty lomake
sähköpostitse osoitteeseen: (yhteystaho)
7.           Tiedon saatavuus
Yhteystaho ei ole velvollinen antamaan pyydettyjä
tietoja. Se voi antaa tietoja ainoastaan varmistuttuaan siitä, että pyyntö on
yhteensopiva poikkeamien ilmoittamisesta siviili-ilmailun alalla annetun
Euroopan parlamentin ja neuvoston asetuksen (EU) N:o …/… kanssa. Tietojen
pyytäjä ja hänen edustamansa organisaatio sitoutuvat käyttämään tietoja
ainoastaan 4 kohdassa ilmoittamaansa tarkoitukseen. Lisäksi muistutetaan, että
tämän pyynnön perusteella annetaan tietoja ainoastaan siitä syystä, että niitä
voidaan käyttää lentoturvallisuuden parantamiseen asetuksen (EU) N:o …/…
mukaisesti. Tietoja ei ole tarkoitettu käytettäväksi muihin tarkoituksiin kuten
syyllisyyden tai vahingonkorvausvelvollisuuden osoittamiseen taikka
kaupallisiin tarkoituksiin.
Pyytäjä ei saa luovuttaa saamiaan tietoja
eteenpäin ilman tietojen antajan kirjallista suostumusta.
Edellä mainittujen vaatimusten noudattamatta
jättäminen saattaa johtaa siihen, ettei pyytäjälle enää anneta tietoja
eurooppalaisesta keskusrekisteristä. Tarvittaessa voidaan määrätä asianmukaisia
seuraamuksia.
8.           Aika, paikka ja
allekirjoitus: 
SÄÄDÖKSEEN
LIITTYVÄ RAHOITUSSELVITYS
1.           PERUSTIEDOT EHDOTUKSESTA/ALOITTEESTA 
1.1.        Ehdotuksen nimi 
Ehdotus
Euroopan parlamentin ja neuvoston asetukseksi poikkeamien ilmoittamisesta
siviili-ilmailun alalla, asetuksen (EU) N:o 996/2010 muuttamisesta sekä
direktiivin 2003/42/EY, komission asetuksen (EY) N:o 1321/2007 ja komission
asetuksen (EY) N:o 1330/2007 kumoamisesta
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[23]: 
0602
: Maa-, lento- ja meriliikennepolitiikka
1.3.        Ehdotuksen
luonne 
 Ehdotus/aloite liittyy uuteen toimeen. 
 Ehdotus/aloite liittyy uuteen toimeen, joka
perustuu pilottihankkeeseen tai valmistelutoimeen[24].
 Ehdotus/aloite liittyy käynnissä
olevan toimen jatkamiseen. 
 Ehdotus/aloite liittyy toimeen, joka on suunnattu uudelleen. 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus tukee
Turvallisen
liikenteen edistäminen (maa-, lento- ja meriliikennettä koskeva erityistavoite
2, MOVE-pääosaston hallintasuunnitelma 2012).
MOVE-pääosaston
politiikkojen tarkoituksena on tarjota EU:n kansalaisille ja yrityksille
kilpailukykyisiä, kestäviä, varmoja ja turvallisia liikennepalveluja.
Liikenneala on keskeinen osa komission Eurooppa 2020 ‑strategiaa. 
Noudattaen
yleistä tavoitetta tarjota EU:n kansalaisille ja yrityksille kilpailukykyisiä
liikennepalveluja kasvun ja työpaikkojen edistämiseksi, kyseinen ehdotus, joka
koskee poikkeamien ilmoittamista siviili-ilmailun alalla ABB-toiminnon
"maa-, lento- ja meriliikenne" puitteissa, liittyy suoraan
turvallisen liikenteen edistämistä koskevan tavoitteen saavuttamiseen.
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä
Erityistavoite
Tehostaa
ja virallistaa unionin tason toimia, jotka liittyvät poikkeamien ilmoittamiseen
ja varsinkin eurooppalaisen keskusrekisterin sisältämien turvallisuustietojen
analysointiin erityisesti keskeisten riskialojen määrittelemiseksi unionissa. 
Toimintaa
koordinoi Euroopan lentoturvallisuusvirasto.
Toiminto toimintoperusteisessa johtamis- ja budjetointijärjestelmässä
Luku
06 02: Maa-, lento- ja meriliikennepolitiikka
1.4.3.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Unionin
tasolla toteutettava eurooppalaisen keskusrekisterin tietojen analysointi ja
analyytikkoverkoston virallistaminen saisi aikaan seuraavat edut:
-
mahdolliset ilmailun turvallisuusongelmat ja keskeiset riskialat määritellään
unionin tasolla;
-
Euroopan unioni voi keskittää toimensa tietoon perustuen;
-
tuetaan Euroopan lentoturvallisuusohjelmaa (EASP) ja Euroopan
lentoturvallisuussuunnitelmaa (EASp);
-
autetaan jäsenvaltioita täyttämään omat velvoitteensa erityisesti antamalla
niille pääsy suurempiin tietokokonaisuuksiin.
1.4.4.     Tulos- ja
vaikutusindikaattorit
Selvitys siitä,
millaisin indikaattorein ehdotuksen/aloitteen toteuttamista seurataan
Ei
ole
1.5.        Ehdotuksen/aloitteen
perustelut 
1.5.1.     Tarpeet, joihin
ehdotuksella/aloitteella vastataan lyhyellä tai pitkällä aikavälillä
Edistetään
siviili-ilmailun korkeamman turvallisuustason saavuttamista.
1.5.2.     EU:n osallistumisesta saatava
lisäarvo
EU:n
toimilla koordinoidaan ja täydennetään jäsenvaltioiden toimia.
1.5.3.     Vastaavista toimista saadut
kokemukset
Ei
ole
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
Ei
ole
1.6.        Toiminnan ja sen
rahoitusvaikutusten kesto 
¨ Ehdotuksen/aloitteen mukaisen toiminnan kesto
on rajattu. 
–     
¨  Ehdotuksen/aloitteen mukainen toiminta alkaa [PP/KK]VVVV ja päättyy
[PP/KK]VVVV. 
–     
¨  Rahoitusvaikutukset alkavat vuonna VVVV ja päättyvät vuonna VVVV. 
 Ehdotuksen/aloitteen
mukaisen toiminnan kestoa ei ole rajattu.
–     
Käynnistysvaihe alkaa vuonna 2014 ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa
(hallinnointitavat)[25] 
¨ komissio hallinnoi suoraan keskitetysti

 välillinen
keskitetty hallinnointi, jossa täytäntöönpanotehtäviä on siirretty
–     
¨ toimeenpanovirastoille 
–       yhteisöjen perustamille elimille[26] (Euroopan
lentoturvallisuusvirasto)
–     
¨  kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
¨ hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 
Erityistavoitteen
1 saavuttaminen edellyttää Euroopan lentoturvallisuusviraston henkilöstön
lisäämistä arviolta kahdella henkilöllä (300 000 euroa vuodessa, josta 2 x
130 000 euroa budjettikohdasta "henkilöstömenot" ja 2 x
20 000 euroa budjettikohdasta "infrastruktuuri- ja toimintamenot").
Virkamatkoihin osoitetut 40 000 euron suuruiset lisämäärärahat käytetään
jäsenvaltioiden tukemiseen paikalla, ja 25 000 euroa käytetään
tiedotustoimien tukemiseen, esimerkiksi työpajoihin ja seminaareihin ympäri
Eurooppaa. 
Näin ollen
EASA:n talousarvioon aiheutuvat lisäkustannukset ovat kokonaisuudessaan
arviolta 365 000 euroa. Ne katetaan kokonaisuudessaan viraston nykyisten
resurssien uudelleenjärjestelyillä.
2.           HALLINNOINTI 
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset
Euroopan
lentoturvallisuusviraston toimintaa seurataan ja arvioidaan vuosittain
(edellisen vuoden) yleiskertomuksessa ja (tulevan vuoden) toimintaohjelmassa.
Viraston hallintoneuvosto hyväksyy nämä kaksi asiakirjaa, jotka toimitetaan
Euroopan parlamentille, neuvostolle, komissiolle,
tilintarkastustuomioistuimelle ja jäsenvaltioille.
Joka
viides vuosi tehdään riippumaton ulkopuolinen arvio jossa tarkastellaan sitä,
miten EASA on täyttänyt tehtävänsä, sekä arvioidaan yhteisten sääntöjen
vaikutuksia ja viraston työtä ilmailun turvallisuuden yleisen tason hyväksi.
2.2.        Hallinnointi- ja
valvontajärjestelmä 
2.2.1.     Todetut riskit
Ei
ole
2.2.2.     Valvontamenetelmä(t)
Euroopan
lentoturvallisuusviraston toimintaa seurataan ja arvioidaan vuosittain
(edellisen vuoden) yleiskertomuksessa ja (tulevan vuoden) toimintaohjelmassa.
Viraston hallintoneuvosto hyväksyy nämä kaksi asiakirjaa, jotka toimitetaan
Euroopan parlamentille, neuvostolle, komissiolle,
tilintarkastustuomioistuimelle ja jäsenvaltioille.
2.3.        Toimenpiteet petosten ja
sääntöjenvastaisuuksien ehkäisemiseksi 
Ilmoitetaan käytössä
olevat ja suunnitellut torjunta- ja suojatoimenpiteet
Pääjohtaja
vastaa viraston talousarvion toteuttamisesta ja antaa vuosittain komissiolle,
tilintarkastustuomioistuimelle ja viraston hallintoneuvostolle edellisen
varainhoitovuoden kaikki tulot ja menot sisältävän yksityiskohtaisen tilinpäätöksen.
Lisäksi komission sisäisellä tarkastajalla on EASAn osalta samat toimivaltuudet
kuin komission yksiköiden osalta, ja rautatievirastolla on samanlainen sisäisen
tarkastuksen järjestelmä kuin komissiolla.
Euroopan
petostentorjuntaviraston (OLAF) tutkimuksista 25 päivänä toukokuuta 1999
annettu Euroopan parlamentin ja neuvoston asetus (EY) N:o 1073/1999[27] ja Euroopan
petostentorjuntaviraston (OLAF) sisäisistä tutkimuksista 25 päivänä toukokuuta
1999 tehty toimielinten välinen sopimus velvoittavat EASAa rajoituksetta.
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat
·      Talousarviossa jo olevat budjettikohdat 
Monivuotisen rahoituskehyksen otsakkeiden ja budjettikohtien
mukaisessa järjestyksessä (2014–2020).
 Moniv. rahoitus-kehyksen otsake || Budjettikohta || Menolaji || Rahoitusosuudet 
 Numero [Nimi………………………...……….] || JM/EI-JM ([28]) || EFTA-mailta[29] || ehdokas-mailta[30] || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1 || (Uusi) 06.02.02 EASA:n tuki || JM/EI-JM || KYLLÄ || EI[31] || EI || EI 
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin[32]
milj. euroa (kolmen desimaalin tarkkuudella)
 Monivuotisen rahoituskehyksen otsake: || 1 || Älykäs ja osallistava kasvu 
 PÄÄOSASTO: MOVE ||   ||   || Vuosi N[33] || Vuosi N+1 || Vuosi N+2 || Vuosi N+3 || Vuosi N+4 ja sitä seuraavat vuodet (määräämätön aika) || YHTEENSÄ 
  Toimintamäärärahat ||   ||   ||   ||   ||   ||   
 Budjettikohta: uusi 06.02.02 || Sitoumukset || (1) || 0.365 || 0.365 || 0.365 || 0.365 || 0.365 ||   
 Maksut || (2) || 0.365 || 0.365 || 0.365 || 0.365 ||   ||   
 Tiettyjen ohjelmien määrärahoista katettavat hallintomäärärahat[34] ||   ||   ||   ||   ||   ||   
 MOVE-pääosaston määrärahat yhteensä || Sitoumukset || =1+1a +3 || 0.365 || 0.365 || 0.365 || 0.365 || 0.365 ||   
 Maksut || =2+2a +3 || 0.365 || 0.365 || 0.365 || 0.365 || 0.365 ||   
    Toimintamäärärahat YHTEENSÄ || Sitoumukset || (4) || 0.365 || 0.365 || 0.365 || 0.365 || 0.365 ||   
 Maksut || (5) || 0.365 || 0.365 || 0.365 || 0.365 || 0.365 ||   
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   
 Monivuotisen rahoituskehyksen OTSAKKEESEEN 1 kuuluvat määrärahat YHTEENSÄ || Sitoumukset || =4+ 6 || 0.365 || 0.365 || 0.365 || 0.365 || 0.365 ||   
 Maksut || =5+ 6 || 0.365 || 0.365 || 0.365 || 0.365 || 0.365 ||   
 Monivuotisen rahoituskehyksen otsake: || 5 || ”Hallintomenot”[35] 
milj. euroa (kolmen desimaalin tarkkuudella)
   ||   ||   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 PÄÄOSASTO: <…….> || 
  Henkilöresurssit ||   ||   ||   ||   ||   ||   ||   ||   
  Muut hallintomenot ||   ||   ||   ||   ||   ||   ||   ||   
 PÄÄOSASTO <….> YHTEENSÄ || Määrärahat ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) ||   ||   ||   ||   ||   ||   ||   ||   
milj. euroa (kolmen desimaalin tarkkuudella)
   ||   ||   || Vuosi N[36] || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset ||   ||   ||   ||   ||   ||   ||   ||   
 Maksut ||   ||   ||   ||   ||   ||   ||   ||   
3.2.2.     Arvioidut vaikutukset
toimintamäärärahoihin
–     
¨  Ehdotus/aloite ei edellytä toimintamäärärahoja. 
–       Ehdotus/aloite edellyttää toimintamäärärahoja
seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || Vuosi N[37] || Vuosi N+1 || Vuosi N+2 || Vuosi N+3 || Vuosi N+4 ja sitä seuraavat vuodet (määräämätön aika) || YHTEENSÄ 
 TUOTOKSET 
 Tuotoksen tyyppi[38] || Keskimääräiset kustannukset || Tuotosten lukumäärä || Kustannus || Tuotosten lukumäärä || Kustannus || Tuotosten lukumäärä || Kustannus || Tuotosten lukumäärä || Kustannus || Tuotosten lukumäärä Kustannus || Tuotosten lukumäärä yhteensä || Kustannukset yhteensä 
 ERITYISTAVOITE 1[39] … ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos || Ks. * || 0.365 ||   || 0.365 ||   || 0.365 ||   || 0.365 ||   || 0.365 || 0.365 ||   ||   
 KUSTANNUKSET YHTEENSÄ ||   || 0.365 ||   || 0.365 ||   || 0.365 ||   || 0.365 || 0.365 ||   ||   
* Tuotosta ei voida ilmoittaa määrällisesti,
ja sen määritellään edistävän ilmailun turvallisuuden parantamista.
3.2.3.     Arvioidut vaikutukset
hallintomäärärahoihin
3.2.3.1.  Yhteenveto
–     
 Ehdotus/aloite
ei edellytä hallintomäärärahoja. 
–     
¨  Ehdotus/aloite edellyttää hallintomäärärahoja seuraavasti:
milj. euroa (kolmen
desimaalin tarkkuudella)
   || Vuosi N[40] || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEEN­SÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKE 5, välisumma ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät[41] ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma ||   ||   ||   ||   ||   ||   ||   ||   
 YHTEENSÄ ||   ||   ||   ||   ||   ||   ||   ||   
3.2.3.2.   Henkilöresurssien arvioitu
tarve
–     
 Ehdotus/aloite
ei edellytä henkilöresursseja MOVE-pääosastolta.
–     
¨  Ehdotus/aloite edellyttää henkilöresursseja seuraavasti:
arvio kokonaislukuina (tai enintään yhden
desimaalin tarkkuudella)
   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 
 XX 01 01 01 (päätoimipaikka ja komission edustustot EU:ssa) ||   ||   ||   ||   ||   ||   ||   
 XX 01 01 02 (edustustot EU:n ulkopuolella) ||   ||   ||   ||   ||   ||   ||   
 XX 01 05 01 (epäsuora tutkimustoiminta) ||   ||   ||   ||   ||   ||   ||   
 10 01 05 01 (suora tutkimustoiminta) ||   ||   ||   ||   ||   ||   ||   
  Ulkopuolinen henkilöstö (kokoaikaiseksi muutettuna)[42] 
 XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 XX 01 04 yy[43] || - päätoimipaikassa[44] ||   ||   ||   ||   ||   ||   ||   
 - EU:n ulkop. edustustoissa ||   ||   ||   ||   ||   ||   ||   
 XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   ||   
 YHTEENSÄ ||   ||   ||   ||   ||   ||   ||   
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt ||   
 Ulkopuolinen henkilöstö ||   
3.2.4.     Yhteensopivuus tulevan
monivuotisen rahoituskehyksen kanssa
–     
 Ehdotus/aloite
on tulevan monivuotisen rahoituskehyksen (2014–2020) mukainen.[45]
–     
¨  Ehdotus/aloite edellyttää tulevan rahoituskehyksen asianomaisen
otsakkeen rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista.[46]
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
3.2.5.     Ulkopuolisten tahojen
osallistuminen rahoitukseen
–     
Ehdotuksen/aloitteen rahoittamiseen ei osallistu
ulkopuolisia tahoja. 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä 
 Rahoitukseen osallistuva taho ||   ||   ||   ||   ||   ||   ||   ||   
 Yhteisrahoituksella katettavat määrärahat YHTEENSÄ ||   ||   ||   ||   ||   ||   ||   ||   
3.3.        Arvioidut vaikutukset
tuloihin 
–     
 Ehdotuksella/aloitteella ei ole vaikutuksia
tuloihin.
–     
¨  Ehdotuksella/aloitteella on vaikutuksia tuloihin seuraavasti:
–                   
¨         vaikutukset omiin varoihin 
–                   
¨         vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[47] 
 Vuosi N || Vuosi N+1 || Vuosi N+2 || Vuosi N+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
 Momentti …………. ||   ||   ||   ||   ||   ||   ||   ||   
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
Selvitys tuloihin
kohdistuvan vaikutuksen laskentamenetelmästä
[1]               Euroopan
parlamentin ja neuvoston direktiivi 2003/42/EY, annettu 13 päivänä kesäkuuta
2003, poikkeamien ilmoittamisesta siviili-ilmailun alalla, EUVL L 167,
4.7.2003, s. 23.
[2]               Komission
asetus (EY) N:o 1321/2007, annettu 12 päivänä marraskuuta 2007,
siviili-ilmailualan poikkeamia koskevien tietojen keskusrekisteriin
tallentamisen yksityiskohtaisista soveltamissäännöistä, EUVL L 294, 13.11.2007,
s. 3, ja komission asetus (EY) N:o 1330/2007, annettu 24 päivänä syyskuuta 2007,
siviili-ilmailun alan poikkeamia koskevan tietojen levittämisen
täytäntöönpanosäännöistä, EUVL L 295, 14.11.2007, s. 7.
[3]               Euroopan
parlamentin ja neuvoston asetus (EU) N:o 996/2010, annettu 20 päivänä
lokakuuta 2010, siviili-ilmailun onnettomuuksien ja vaaratilanteiden
tutkinnasta ja ehkäisemisestä ja direktiivin 94/56/EY kumoamisesta (ETA:n
kannalta merkityksellinen teksti), EUVL L 295, 12.11.2010, s. 35.
[4]               KOM/2011/0144
lopullinen.
[5]               KOM/2011/0670
lopullinen.
[6]               Kuulemisen yhteenveto esitetään seuraavassa osoitteessa:
http://ec.europa.eu/transport/air/consultations/2011_11_09_occurence_en.htm.
[7]               Komission
päätös, tehty 20 päivänä toukokuuta 1998, Euroopan tason työmarkkinaosapuolten
vuoropuhelua edistävien alakohtaisten neuvottelukomiteoiden perustamisesta,
EYVL L 225, 12.8.1998, s. 27.
[8]               Kokouksen yhteenveto ja hyväksytyt päätelmät ovat
saatavilla seuraavassa osoitteessa: http://ec.europa.eu/transport/modes/air/events/2012-04-19-seminar-aviation-safety_en.htm
[9]               EUVL
C… , …, s…
[10]             EUVL
C… , …, s…
[11]             EUVL
C […], […], s. […].
[12]             EUVL
L 295, 12.11.2010, s. 35.
[13]             EUVL
L 55, 28.2.2011, s. 13.
[14]             EYVL
L 281, 23.11.1995, s. 31.
[15]             EYVL
L 8, 12.1.2001, s. 1.
[16]             EYVL
L 145, 31.5.2001, s. 43.
[17]             EUVL
L 167, 4.7.2003, s. 23.
[18]             EUVL
L 294, 13.11.2007. s. 3.
[19]             EUVL L 295, 14.11.2007, s. 7.
[20]             Euroopan
parlamentin ja neuvoston asetus (EY) N:o 1008/2008, annettu 24 päivänä
syyskuuta 2008, lentoliikenteen harjoittamisen yhteisistä säännöistä yhteisössä
(uudelleen laadittu toisinto) (ETA:n kannalta merkityksellinen teksti), EUVL L
293, 31.10.2008, s. 3.
[21]             Euroopan
parlamentin ja neuvoston asetus (EY) N:o 216/2008, annettu 20 päivänä
helmikuuta 2008, yhteisistä siviili-ilmailua koskevista säännöistä ja Euroopan
lentoturvallisuusviraston perustamisesta sekä neuvoston direktiivin 91/670/ETY,
asetuksen (EY) N:o 1592/2002 ja direktiivin 2004/36/EY kumoamisesta (ETA:n
kannalta merkityksellinen teksti), EUVL L 79, 19.3.2008, s. 1.
[22]             Komission
asetus (EY) N:o 859/2008, annettu 20 päivänä elokuuta 2008, neuvoston asetuksen
(ETY) N:o 3922/91 muuttamisesta kaupallisiin lentokoneella suoritettaviin
ilmakuljetuksiin sovellettavien yhteisten teknisten vaatimusten ja
hallinnollisten menettelyjen osalta, EUVL L 254, 20.9.2008, s. 1.
[23]             ABM:
toimintoperusteinen johtaminen; ABB: toimintoperusteinen budjetointi.
[24]             Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[25]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa http://www.cc.cec/budg/man/budgmanag/budgmanag_en.html
[26]             Sellaisina
kuin nämä on määritelty varainhoitoasetuksen 185 artiklassa.
[27]             EYVL
L 136, 31.5.1999, s. 1.
[28]             JM
= jaksotetut määrärahat; EI-JM = jaksottamattomat määrärahat.
[29]             EFTA:
Euroopan vapaakauppaliitto. 
[30]             Ehdokasmaat
ja soveltuvin osin Länsi-Balkanin mahdolliset ehdokasmaat.
[31]             Osallistujia
myös kolmannet Euroopan maat, jotka osallistuvat viraston toimintaan (Sveitsi,
Norja ja Islanti).
[32]             Nämä
määrät katetaan uudelleenjärjestelyillä.
[33]             Oletetaan,
että vuosi N on 2014 eli mahdollinen säädöksen antamisvuosi.
[34]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[35]             Ei
hallintomenoja MOVE-pääosastolle.
[36]             Vuosi
N on ehdotuksen/aloitteen toteutuksen aloitusvuosi.
[37]             Oletetaan,
että vuosi N on 2014 eli mahdollinen säädöksen antamisvuosi.
[38]             Tuotokset
ovat tuloksena olevia tuotteita ja palveluita (esim. rahoitettujen
opiskelijavaihtojen määrä tai rakennetut tiekilometrit).
[39]             Kuten
kuvattu kohdassa 1.4.2 ”Erityistavoitteet”.
[40]             Vuosi
N on ehdotuksen/aloitteen toteutuksen aloitusvuosi.
[41]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[42]             Sopimussuhteiset
toimihenkilöt, vuokrahenkilöstö, nuoremmat asiantuntijat lähetystöissä,
paikalliset toimihenkilöt ja kansalliset asiantuntijat. 
[43]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[44]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.
[45]             Monivuotista
rahoituskehystä (2012–2020) koskevat neuvottelut ovat vielä kesken.
[46]             Katso
toimielinten sopimuksen 19 ja 24 kohta.
[47]             Perinteiset
omat varat (tulli- ja sokerimaksut) on ilmoitettava nettomääräisinä eli
bruttomäärästä on vähennettävä kantokuluja vastaava 25 prosentin osuus.